title: Novo-Estonskoje

text: Novo-Estonskoje (, nyk. "Karacaören") oli virolaisten siirtolaisten perustama kylä nykyisessä Turkissa Karsin maakunnassa. Kylä perustettiin vuonna 1886, kun 300 virolaista siirtolaista tuli nykyiseen Karsin maakuntaan, joka oli silloin osa Venäjän keisarikuntaa. Virolaiset hylkäsivät kylän vuonna 1918, jolloin alueella alkoivat yhteenotot turkkilaisten, armenialaisten ja venäläisten välillä. 8 virolaisperhettä palasi kylään kun Turkki oli vallannut alueen lopullisesti. Toisen maailmansodan jälkeen osa virolaisista muutti takaisin Neuvostoliittoon.


title: Novo-Estonskoje

text: Kylän löysi tieteellisessä mielessä ruotsinvirolainen tutkija Paavo Roos vuonna 1966. Hänen veljensä Aarand Roos tallensi kylän oloja vuosina 1967-74. Pian tämän jälkeen koko kylä sammui, kun sen asukkaat muuttivat muualle.


title: Jussi Jauhiainen

text: Jussi Jauhiainen -nimisiä henkilöitä ovat:


title: Artemidoros

text: Artemidoros (, ) voi viitata seuraaviin antiikin ajan henkilöihin:


title: Damon Stoudamire

text: Damon Lamon Stoudamire (s. 3. syyskuuta 1973 Portland) on yhdysvaltalainen entinen koripalloilija.


title: Damon Stoudamire

text: Stoudamire pelasi yliopistokoripalloa Arizonan yliopistossa. Vuonna 1994 hän johdatti yliopistonsa NCAA-koripallon Final Fouriin. Stoudamire valittiin seitsemäntenä varauksena. Varauksen teki Toronto Raptors, jonka paidassa hän pelasi seuraavat kolme kautta. Vuonna 1998 Stoudamire siirtyi Portland Trail Blazersiin. Hän pelasi kotikaupunkinsa seurassa vuoteen 2005 saakka, jolloin Memphis Grizzlies palkkasi hänet. Tammikuussa 2008 Grizzlies vapautti Stoudamiren. Kauden lopun hän pelasi San Antonio Spursissa.


title: Kuule, Isä taivaan, pyyntö tää

text: Kuule, Isä taivaan, pyyntö tää on Jaakko Löytyn sanoittama virsikirjan virsi numero 501. Virren sävelmä on alkuosa eteläafrikkalaisen Enoch Sontongan vuonna 1897 säveltämästä laulusta "Jumala siunaa Afrikkaa" ("Nkosi Sikelel' iAfrika"), josta tuli myöhemmin osa myös Etelä-Afrikan kansallislaulua.


title: Kuule, Isä taivaan, pyyntö tää

text: Jaakko Löytyllä itsellään on vahvat siteet Afrikkaan, sillä pian hänen syntymänsä jälkeen hänen vanhempansa lähtivät lähetystyöhön Namibiaan, jossa Jaakko vietti lapsuutensa. Puolisonsa, kirjailija Kaija Pispan kanssa Löytty oli myöhemmin itse lähetystyössä Senegalissa.


title: Kuule, Isä taivaan, pyyntö tää

text: "Kuule, Isä taivaan, pyyntö tää" on lastenvirsi; virsikirjassa se on osastossa Lapset.


title: Kuule, Isä taivaan, pyyntö tää

text: Virsi löytyy myös Ruotsin kirkon virsikirjasta numerolla 737, osastossa "Elämä Jumalan maailmassa." Virrestä on siellä myös ruotsinkielinen käännös, jonka Per Harling on tehnyt 1996 (Gud, som är i himlen, dig vi ber).


title: Kuule, Isä taivaan, pyyntö tää

text: Virsissä on vanhastaan pyydetty siunausta isänmaalle ja virsikirjassa oma oma osionsa isänmaavirsille. "Virsikirjamme virret" -teoksen kirjoittaja Tauno Väinölä huomauttaa, että virsi on uudenlainen avaus, sillä siinä pyydetään siunausta koko maailmaan. Kertosäkeessä veisataan: "Siunaa koko maailmaa" ja virressä pyydetään siunausta joka maanosalle erikseen: "Varjele ja siunaa Afrikkaa, Amerikan maita, Eurooppaa, Australiaa, suurta Aasiaa".


title: Union City (Kalifornia)

text: Union City on kaupunki Alamedan piirikunnassa Kaliforniassa. Kaupunki perustettiin yhdistämällä Alvaradon, Decoton ja New Havenin yhdyskunnat vuonna 1959. Kaupungin asukasluku oli 73 402 vuonna 2008. Sen pinta-ala on 49,9 km². Kaupungissa ei ole vesistöalueita.


title: You Rock My World

text: You Rock My World on ensimmäinen single, joka julkaistiin "Invincible"-albumilta. Kappaleen ovat kirjoittaneet Michael Jackson, Rodney Jerkins, Fred Jerkins III, LaShawn Daniels ja Nora Payne. Kappale julkaistiin ensimmäisenä singlenä "Invinciblelta". "You Rock My World" oli suuri radiohitti ympäri maailmaa.


title: You Rock My World

text: US single


title: You Rock My World

text: UK single


title: You Rock My World

text: European and Australian single


title: Wilhelm Bauck

text: Carl Wilhelm Bauck (13. joulukuuta 1808, Göteborg, Ruotsi – 8. lokakuuta 1877, Tukholma, Ruotsi) oli ruotsalainen urkuri, musiikkikirjailija ja säveltäjä. Hän työskenteli Göteborgin englantilaisen kirkon urkurina vuodesta 1828 ja muutti 1832 Tukholmaan, jossa toimi pianonsoitonopettajana ja kriitikkona. Hän kirjoitti Aftonbladetiin nimimerkillä -u- 1842–1859, Nya dagligt allehanda -lehteen 1860–1871 ja Dagens Nyheteriin vuodesta 1871. Bauck avusti myös lyhytaikaisesti Stockholms musiktidning -lehteä 1844 ja vuodet 1853–1857 hän oli toimittajana Ny tidning för musik -lehdessä. Vuonna 1858 Bauck siirtyi musiikinhistorian ja estetiikan opettajaksi Tukholman konservatorioon, josta hän sai professuurin 1864. Bauckin sävellystuotanto sisältää lauluja, pianokappaleita ja jousikvarteton.


title: Kalervo Hortamo

text: Kalervo Hemming Hortamo (sukunimi vuoteen 1929 "Ruusunen"; 20. maaliskuuta 1917 Helsinki – 4. tammikuuta 1989 Iisalmi) oli suomalainen kansakoulunopettaja ja runoilija.


title: Kalervo Hortamo

text: Hortamon vanhemmat olivat työmies Kalle Ruusunen ja Edith Maria Ruusunen. Hän pääsi ylioppilaaksi Haminan yhteislyseosta ja valmistui kansakoulunopettajaksi Jyväskylän kasvatusopillisesta korkeakoulusta 1939. Hortamo toimi sitten opettajana Keiteleellä ja Vieremällä.


title: Kalervo Hortamo

text: Kalervo Hortamo oli naimisissa vuodesta 1939 kansakoulunopettaja Sirkka Ilona Lassilan kanssa. Heidän tyttärensä on toimittaja ja runoilija Tuula Hortamo (s. 1943).


title: Ryan Glenn

text: Ryan Glenn (s. 7. kesäkuuta 1980, Port Coquitlam, Brittiläinen Kolumbia, Kanada) on kanadalainen jääkiekkoilija. Glenn edusta kaudella 2016–2017 Itävallan pääsarjassa pelaavaa italialaista HC Blozanoa. Pelipaikaltaan hän on vasen puolustaja.


title: Ryan Glenn

text: Glenn pelasi yliopistokiekkoa St. Lawrence Universityn joukkueessa. Siellä hän pelasi kaudesta 2000–2001 alkaen kauden 2003–2004 loppuun. Hän pelasi ensimmäisellä kaudellaan 37, toisella 32, kolmannella 36 ja neljännellä 40. Yhteensä niitä kertyi 145. Pistetilille hän sai neljän kauden aikana yhteensä 18+38=56. Jäähyllä hän istui 170 minuuttia.


title: Ryan Glenn

text: Yliopistom jälkeen Glenn siirtyi pelaamaan maailman kovimman liigan NHL:n farmiliigaan AHL:ään. Ensimmäisellä kaudellaan hän pelasi Hartford Wolf Packin riveissä, mutta pääsi kentälle vain 11 ottelussa. Seuraavalla kaudella hän palasi ECHL:stä takaisin AHL:ään, jossa pelasi tällä kertaa kolmessa eri joukkueessa, jotka olivat Lowell Lock Monsters, Milwaukee Admirals ja Syracuse Crunch. Otteluita kertyi 34 ja pisteitä 1+6=7. Hän aloitti kauden 2006–2007 Wilkes-Barre/Scranton Penguinsin joukkueessa. Hän pelasi 18 ottelua. Seuraava joukkue oli Providence Bruins. Siellä hän pelasi runkosarjassa 35 ottelua. Viimeisen kautensa AHL:ssä hän pelasi kaudella 2007–2008 Peoria Rivermenin joukkueessa. Silloin hän sai oman henkilökohtaisen yhden kauden otteluennätyksensä AHL:ssä, joka oli 63. Niiden aikana hän sai pisteitä 5+11=16 ja 32 jäähyminuuttia.


title: Ryan Glenn

text: 11 AHL-ottelun jälkeen hän siirtyi saman kauden aikana ECHL:ään jossa peliaikaa kertyi enemmän. Siellä hän pelasi 61 ottelussa ja sai 28 pistettä. Joukkue oli Charlotte Checkers. Pudotuspeleissä hän pelasi 15 ottelun aikana ja sai 14 pistettä. Seuraavalla kaudella hän kävi pelaamassa AHL:ssa, mutta palasi takaisin ECHL:ään. Toisella ECHL-kaudellaan hän pelasi 26 kautta ja sai pisteitä 0+9=9. Jäähyminuutteja hän sai yhteensä 26. Kaudella 2006–2007 oli jälleen sama kuvio. Kausi alkoi AHL:ssä, mutta pian hän siirtyi taas takaisin ECHL:ään. Hän pelasi taas Charlotte Checkersissä: 5 ottelua, 0+1=1 tehopistettä ja 2 jäähyminuuttia. Ainakin toistaiseksi viimeisellä kaudellaan 2007–2008 ECHL:ssä hän pelasi Alaska Acesin joukkueessa. Silloin tilille kertyi 11 ottelua ja pisteet 1+8=9 sekä 2 jäähyä eli 4 jäähyminuuttia.


title: Ryan Glenn

text: Kaudeksi 2008–2009 Glenn teki sopimuksen ruotsalaisen IF Troja-Ljungbyn kanssa, joka pelasi toiseksi korkeimmalla sarjatasolla Allsvenskanissa. 44 ottelun aikana hän sai 44 pistettä. Niistä yhdeksän oli maaleja. Hän sai peräti 90 jäähyminuuttia.


title: Ryan Glenn

text: Seuraavan kauden hän aloitti yhden sarjatason korkeammalla, tällä kerralla liiga oli Elitserien ja seura Södertälje SK. Hän pelasi 31 ottelua ja sai niiden aikana kahdeksan pistettä. Jäähyjä tuli viimeisen Elitserien-kauden aikana 12 eli 24 jäähyminuuttia.


title: Ryan Glenn

text: Tammikuussa 2010 hän siirtyi Tampereen Ilvekseen Södertälje SK:sta. Glennin ensimmäinen ottelu Ilveksessä pelattiin Hakametsän jäähallissa 16. tammikuuta Hämeenlinnan Pallokerhoa eli HPK:ta vastaan. Tämä oli ensimmäinen ottelu Ilveksessä myös Vjatšeslav Soloduhinille. Kaksi ulkomaalaisvahvistusta hankittiin Ilveksen ollessa SM-liigan viimeisenä ja kuuden pisteen päässä toiseksi viimeisestä joukkueesta. Hän pelasi koko loppukauden ajan, mutta silti vain 22 ottelua ja 2+3=5. Ilves joutui kauden päätteeksi karsimaan paikastaan SM-liigassa. Karsinnassa Glenn pelasi viisi ottelua saaden pisteet 0+4=4. Ilves voitti karsinnassa Jokipojat voitoin 5–1 ja sai pitää liigapaikkansa. Kausi 2010–2011 sujui Ilveksessä 51 ottelun aikana niin, että pisteitä tuli 9+7=16. Ilves pelasi tällä kertaa pudotuspeleissä, joissa Glenn sai kuudessa ottelussa viisi (1+4=5) pistettä. Seuraavalla kaudella 2011–2012 hän jatkoi Ilveksessä ja ehti pelata 32 ottelua ja saada 9 pistettä. Sen jälkeen hänet lainattiin EC Red Bull Salzburgiin toisen SM-liigapelaajan Scott Barneyn (HPK) kanssa. Heidän lainansa kesti Euro Hockey Tour -turnauksen loppuun. Salzburg voitti turnauksen lyöden finaalissa Jokerit jatkoajalla. Turnauksen jälkeen hän palasi taas Ilvekseen. Ilveksessä Glenn ehti kauden aikana pelata 44 ottelua ja saada 14 pisteen lisäksi 40 jäähyminuuttia.


title: Ryan Glenn

text: Ilveksestä hän lähti tammikuun 2012 lopussa, kun hän siirtyi puolustajien loukkaantumisista kärsineen sarjakärki KalPan joukkueeseen.


title: Ryan Glenn

text: Kaudeksi 2012–2013 hän siirtyi Itävallan pääsarjassa pelaavaan EC Red Bull Salzburgiin.


title: Selviytyjät: Samoa

text: Selviytyjät: Samoa on yhdeksästoista kausi CBS:n reality-sarjasta "Selviytyjät". Kauden ensimmäisen jakson ensiesitys oli 17. syyskuuta 2009. Kuten issa, niin myös tällä kaudella alaikäraja oli 18 vuotta.


title: Selviytyjät: Samoa

text: Lopussa Natalie White voitti Russell Hantzin ja Mick Trimmingin äänin 7–2–0. Hantz voitti "Sprint Player of the Season" -palkinnon saaden äänet faneilta Shannon "Shambo" Watersin ja Brett Clouserin edestä. Natalie voitti kilpailun


title: Jan van Boom

text: Jan van Boom (15. syyskuuta 1807, Utrecht, Alankomaat – 19. maaliskuuta 1872, Tukholma, Ruotsi) oli hollantilaissyntyinen ruotsalainen pianisti, pianopedagogi ja säveltäjä. Hänen isänsä oli huilisti ja säveltäjä Johannes van Boom (1783–1878) ja veljensä huilisti Hermanus van Boom (1809–1883). Jan van Boom opiskeli Johann Nepomuk Hummelin ja Isack Moschelesin oppilaana. Hän esiintyi konserttikiertueellaan Tukholmassa 1824 ja asettui kaupunkiin asumaan seuraavana vuonna. Vuonna 1827 hän toimi Franz Berwaldin pianopartnerina tämän Norjan kiertueella. Vuodesta 1842 kuolemaansa saakka Boom opetti pianonsoittoa Tukholman konservatoriossa, professuurin hän sai 1859. Aktiivisen konsertoinnin hän lopetti 1847 keskittyen sen jälkeen opettamiseen.


title: Jan van Boom

text: Boomin pianosävellykset ovat tyypillisiä romantiikan ajan teoksia ja osittain virtuoositeoksia. Sävellykset ovat loistokkaita ja esittäjälleen vaativia, mutta toisinaan niissä esiintyy kaavamaisia piirteitä. Pianolle Boom sävelsi etydejä ja sonaatteja sekä oopperasävelmien ja ruotsalaisten kansansävelmien parafraaseja. Hänen oopperansa "Näcken eller elfspelet" esitettiin Tukholmassa 1844. Tärkeä teos on myös konserttisinfonia ("Concert-Symphonie," e-molli, opus 24), jonka toisen osan pohjana on koraali "Herre signe du och råde." Boom sävelsi myös pianokvartettoja ja -trioja, pianosäestyksellisiä lauluja ja vokaaliteoksen "Halleluja." Hänen kirjallinen tuotantonsa rajoittuu pianonsoittotutkielmaan "Teoretisk och praktisk pianoskola" vuodelta 1870.


title: T. J. Dahlberg

text: Thure Johan Dahlberg (23. maaliskuuta 1836 Pielavesi – 4. toukokuuta 1870 Pielavesi) oli suomalainen kamarikirjuri ja runoilija.


title: T. J. Dahlberg

text: Dahlbergin vanhemmat olivat siltavouti Hans Dahlberg (nimi alkuaan Hannu Taskinen) ja Agata Hedvig Kauppinen. Hän pääsi ylioppilaaksi Kuopion lukiosta 1861 ja hän suoritti Helsingin yliopistossa kameraalitutkinnon 1865 ja tuomarintutkinnon 1866.


title: Timon

text: Timon () voi viitata seuraaviin:


title: Pällilä

text: Pällilä (v:een 1948 ja v:sta 1948 Вишнёвка "Višnjovka") on kylä Yskjärven itärannalla Kyyrölän kunnassa Leningradin alueella Venäjällä. Pällilä kuuluu Suomen Neuvostoliitolle luovuttamiin alueisiin ja se oli Suomelle kuuluessaan osa Muolaan kuntaa.


title: Pällilä

text: Suomeen kuuluessaan Pällilä sijaitsi Muolaan keskiosassa aivan kirkonkylän Kirkkorannan eteläpuolella, jonne oli matkaa noin kaksi kilometriä. Pällilän naapurikyliä olivat lännessä Kyyrölä, etelässä Leirilä, idässä Hattula ja pohjoisessa Kirkkoranta ja Turulila.


title: Pällilä

text: Pällilän pohjoisosan kautta kulki maantie Kyyrölästä Muolaan kirkonkylään. Pällilän hovin kohdalla tästä maantiestä erkani kylätie etelään, joka johti kylän halki Nurmiin kautta Soittolasta Muolaan kirkonkylään vievälle maantielle. Vuonna 1936 Pällilän pinta-ala oli 9,23 neliökilometriä, josta oli peltoa 337 hehtaaria, niittyä 14 hehtaaria ja metsää 572 hehtaaria. Pällilän pellot sijaitsivat pääasiassa kylän länsiosassa Yskjärven rannalla, jonne myös asutus oli keskittynyt. Pällilän kansakoulu sijaitsee kylän pohjoisosassa kylätien varrella. Kylän pohjoispäässä maantien varressa sijaitsee Pällilän hovi.


title: Pällilä

text: Pällilän koulupiiriin kuuluu Pällilän lisäksi kylän eteläpuolella olevat Nurmiin alueen pikkukylät: Kurkela, Heikkilä ja Leirilä. Pällilän koulu aloitti toimintansa vuonna 1876 ja se oli Muolaan ensimmäinen kansakoulu. Pällilän koulunrekennus poltettiin talvisodassa 2. joulukuuta 1939 alueelta vetäydyttäessä.


title: Pällilä

text: Pällilän väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.


title: Pällilä

text: Sodan jälkeen Muolaan siirtoväki asutettiin Lounais-Hämeeseen, jossa Pällilän kylän asukkaat asutettiin Somerolle.


title: What Is This Thing Called Love?

text: ”What Is This Thing Called Love?” on Cole Porterin säveltämä ja sanoittama kappale musikaalinäytelmästä "Wake Up and Dream". Sen esitti ensimmäisenä englantilainen laulaja Elsie Carlisle maaliskuussa 1929. Kappaleesta on tullut suosittu jazzstandardi ja yksi Porterin soitetuimpia sävellyksiä.


title: What Is This Thing Called Love?

text: "Wake Up and Dream" jatkui Lontoossa 263 näytöksen ajan. Musikaali herätti huomiota New Yorkin teatteripiireissä kriitikoiden ylistäessä Tilly Loschin tulkintaa kappaleesta. Näytelmä tuotettiin joulukuussa 1929 myös Broadwayllä; amerikkalaisessa versiossa ”What Is This Thing Called Loven” lauloi Frances Shelley. Ginny Simms esitti kappaleen Porterin elämästä kertovassa elokuvassa "Yö ja päivä" vuonna 1946.


title: What Is This Thing Called Love?

text: Kappaleesta tuli nopeasti osa jazzmuusikoiden repertuaaria. Ben Bernien ja Fred Richin nauhoitukset nousivat Yhdysvaltojen singlelistalle vuonna 1930, ja kappaleen levyttivät muun muassa stride-pianisti James P. Johnson, klarinetisti Artie Shaw ja kitaristi Les Paul. Kappale esitetään tavallisesti nopeasti; Clifford Brownin, Max Roachin ja Sonny Rollinsin versio vuodelta 1956 on yksi tunnetuimmista nopeista instrumentaaliversioista. Saksofonisti Sidney Bechet nauhoitti sen balladitempolla vuonna 1941 trumpetisti Charlie Shaversin kanssa.


title: What Is This Thing Called Love?

text: Kappaleen harmonia vaihtelee yllättävästi duurin ja mollin välillä. Säveltäjä Alec Wilder sanoi kappaleesta: ”Jos minulle annettaisiin pelkät soinnut ilman melodiaa, olisin ymmälläni yrittäessäni keksiä niille uskottavaa melodiaa.” Harmoniaa on tutkittu ja käytetty paljon kappaleen julkaisemisen jälkeen, ja sointukulun päälle on sävelletty useita jazzkappaleita, tunnetuimpana Tadd Dameronin bebop-standardi ”Hot House”.


title: Pentti Halttunen

text: Pentti Halttunen (31. tammikuuta 1849 Rautalampi – 13. huhtikuuta 1923 Rautalampi) oli suomalainen kansanrunoilija.


title: Pentti Halttunen

text: Halttusen vanhemmat olivat muonarenki Tahvo Halttunen ja Eeva Pakarinen.


title: Maan veli

text: Maan veli on Tomi Kontion kirjoittama nuortenkirja. Se on Austraasia-trilogian odotettu päätösteos. Trilogian aloittanut teos Keväällä isä sai siivet voitti vuonna 2000 Finlandia Junior -palkinnon. Sen jatko-osa on nimeltään Austraasian viimeiset lapset (2002). Maan Veli kertoo kolmesta nuoresta, jotka seikkailevat Austraasian ihmeellisessä maailmassa.


title: Maan veli

text: Austraasia, onnen maa, ei ole enää entisensä. Kun Tomi, Timo ja Laura ystävineen hakevat ihmisten varjot takaisin Austraasiaan, he menettävät samalla siipensä. Kts.Austraasian viimeiset lapset. Mutta muutakin tapahtuu. Tuholaisparvet saapuvat Austraasian viljapelloille, makea vesi alkaa ehtyä, ihmiset tulevat riitaisiksi ja alkavat kaivata takaisin Maahan. Ja meren takana, kaukaisessa Hamartiassa, vihollinen ehkä valmistelee uutta hyökkäystä. Mutta ensimmäinen vihollinen on lähempänä kuin nuoriksi varttuneet lapset osaavat edes kuvitella: heidän omassa kylässään! Varjonhakijoista ei siis tulekaan Austraasian sankareita. Kyläläiset syyttävät Tomia, Timoa ja Lauraa sekä heidän ystäviään Austraasiaa vaivaavista vitsauksista. Jopa Tomin ja Timon isä, Austraasian tirehtööri, kääntyy poikiaan vastaan. Onneksi nuorukaisilla on myös tukijoita. Vanha karvainen merirosvo Puuttuva Peukalo ja hänen vuosisatojen takainen rakastettunsa, salaperäinen Isadora, ovat nuorten apuna, kun he alkavat etsiä tietä takaisin Maahan. Yritys tuntuu toivottomalta, kunnes he saavat viestin Maapallolta, yllättävältä taholta, salaiselta veljeltä. Ehkä he sittenkin voisivat päästä takaisin vanhalle kotiplaneetalleen?


title: Child’s Play 3

text: Child’s Play 3 on Jack Benderin ohjaama vuonna 1991 ensi-iltansa saanut kauhuelokuva, joka kuuluu "Child's Play" -sarjaan. Elokuva on nykyään Suomessa ikärajaltaan K-18, vaikka elokuvan VHS-versiossa ikärajaksi oli asetettu K-16.


title: Child’s Play 3

text:
On kulunut useita vuosia edellisen osan tapahtumista ja Andy Barcley on joutunut sotilaskouluun. Sillä aikaa ahne leluyhtiö on jälleen tappajanukke-kohun lakattua käynnistämässä Kiva kaveri -nukkien sarjatuotantoa, jossa Chuckyn tuhoutunut keho muovautuu ehjäksi, jolloin Chucky on taas hengissä. Chucky ottaa selvää Andyn nykyisen sijainnin ja postittaa itsensä sotilaskouluun. Mutta paketti ei menekään Andylle asti vaan Tyler -niminen poika avaa paketin ja Chucky paljastaa itsensä. Näin ollen Chucky tuumii, ettei tarvitsekkaan enää Andya vaan hän voisi kokeilla siirtää sielunsa helposti manipuloitavaan Tyleriin. Chuckyn suunnitelmia kumminkin mutkistaa Andy, joka saa tietää Chuckyn olevan jälleen sotajalalla ja hän pyrkii estämään pirullisen nuken aikeet lopullisesti.
"Child's Play 3" tunnetaan pahamaineisesti Britanniassa vuonna 1993 tapahtuneesta James Bulgerin murhasta, jossa kaksi brittiläistä poikaa olivat tappaneet kaksivuotiaan James Bulgerin houkuteltuaan tämän mukaansa ulos kauppakeskuksesta. Oikeudessa asianajajat olivat käyttäneet puolustusta, että "Child's Play 3" olisi toiminut innoittajana murhille, vaikka kyseistä tapaa ei elokuvassa nähdäkään.


title: Child’s Play 3

text: Huolimatta murhan ja elokuvan yhteyden puuttumisesta media tarttui aiheeseen, minkä seurauksena "Child's Play 3":en kyseenalaisen maineen takia elokuva poistettiin Britannian videovuokraamoista ja monet TV-kanavat poistivat sen elokuvatarjonnasta.


title: Child’s Play 3

text: "Video-oppaassa" vuodelta 1994 elokuva saa kaksi tähteä viidestä, mikä vastaa sanallista arviota ”keskinkertainen”.


title: Teresa Teng

text: Teresa Teng (29. tammikuuta 1953 Baozhong, Kiinan tasavalta – 8. toukokuuta 1995 Chiang Mai, Thaimaa) () oli kiinalainen laulaja. Hän syntyi Taiwanin saarella Kiinan tasavallassa, mutta hänen vanhempansa olivat kotoisin manner-Kiinasta. Uransa aikana Teng nousi kuuluisuuteen monissa Aasian maissa ja hänen levyjään on myyty yli 100 miljoonaa kappaletta.


title: Teresa Teng

text: Teng oli viisilapsisen perheen ainoa tyttö. Jo lapsena hän osoitti musiikillista lahjakkuutta ja alkoi esiintyä kotiseutunsa yhtyeiden kanssa kymmenen vuoden ikäisenä. Samoihin aikoihin hän myös voitti paikallisen radioaseman järjestämän, folkmusiikkiin keskittyneen laulukilpailun. 13-vuotiaana hän alkoi aktiivisesti harjaannuttaa laulutekniikkaansa ja totesi vuotta myöhemmin haluavansa luoda uran ammattilaislaulajana. Menestys alkoi vuonna 1968 erään TV-esiintymisen myötä. Tengin kysyntä esiintyjänä kasvoi huomattavasti ja levytystahti kiihtyi. Kaiken kaikkiaan Tengin lauluja on julkaistu yli sadalla eri levyllä.


title: Teresa Teng

text: 1960-luvulla ja vielä 1970-luvullakin Tengin suosio rajoittui lähinnä Kiinan tasavaltaan, Kiinan kansantasavaltaan sekä Japaniin. Hänen ensimmäinen konserttinsa Aasian ulkopuolella järjestettiin Kanadassa vuonna 1979. Tuolloin Teng asui Yhdysvalloissa, missä hän opiskeli kieliä, matematiikkaa ja biologiaa. Vähitellen hänen tunnettavuutensa länsimaissa kasvoi. Hyvänä esimerkkinä tästä on, että 1980-luvulla hänestä tuli kaikkien aikojen ensimmäinen aasialaislaulaja, jolle tehtiin esiintymissopimus Las Vegasin kuuluisaan Caesar's Palaceen. Mainetta siivittivät varsinkin balladilaulut.


title: Teresa Teng

text: Viimeisinä elinvuosinaan Teng asui Japanissa. Hän kuoli vuonna 1995 äkillisen astmakohtauksen seurauksena ollessaan lomamatkalla Thaimaassa.


title: Teresa Teng

text: Teng voitti uransa aikana lukuisia palkintoja.


title: Oskar Paarma

text: Oskar Paarma (1905 – 1994, v:een 1935 Broms) oli suomalainen tuomiorovasti Tampereen tuomiokirkkoseurakunnassa 1957–1972. Hänen poikansa Jukka Paarma oli Suomen evankelis-luterilaisen kirkon arkkipiispa.


title: Oskar Paarma

text: Oskar Paarma oli "Tampereen kirkkosanomien" päätoimittaja lehden ilmestymisvuosina 1954–1958.


title: Jacob Mulenga

text: Jacob Mulenga (s. 12. helmikuuta 1984 Kitwe) on sambialainen jalkapalloilija, pelipaikaltaan hyökkääjä. Hän edustaa alankomaalaista FC Utrechtia. Hän siirtyi seuraan vuonna 2009 LB Châteaurouxista, jossa hän on pelannut suurimman osan urastaan. Mulenga on edustanut Sambian maajoukkuetta vuodesta 2004 lähtien ja on pelannut muun muassa Afrikan-mestaruuskilpailuissa vuosina 2008 ja 2010.


title: Sakari Vuorisalo

text: Sulo Sakari (Sake) Kolari (10. marraskuuta 1918 – 2. lokakuuta 2006) oli suomalainen pesäpalloilija. Hänet tunnetaan myös sukunimellä Vuorisalo.


title: Sakari Vuorisalo

text: Vuorisalo voitti mestaruuden Helsingin Pallonlyöjissä vuonna 1938. Hänet tunnettiin aikansa kovakätisimpänä 2-vahtina. Vuorisalo työskenteli arkkitehtina ja hänen käsialaa oli myös ensimmäinen pesäpallostadion-suunnitelma Kaisaniemeen.


title: Union City

text: Union City voi viitata seuraaviin asioihin:


title: Basolateraalinen tumake

text: Amygdalan basolateraalisella tumakkeella (BLA, Basolateral Nucleus of Amygdala) on merkitystä muun muassa pelkotilojen synnyssä. BLA:ssa on neuroneita, joita Gamma-aminovoihappo inhiboi. Ilman BLA:n riittävää GABAergistä inhibointia voi henkilölle syntyä ahdistuneisuutta, pelkotiloja, masentuneisuutta ja sympaattisen hermoston yliaktivoitumista.


title: Piippu (asetekniikka)

text: Piippu on ampuma-aseen osa jonka läpi ammus kulkee. Piippu on pitkä, suora ja poikkileikkaukseltaan pyöreä lähes poikkeuksetta metallista valmistettu kappale, jonka keskellä on pyöreä reikä ammusta varten. Reiän seinämässä on useissa asetyypeissä kiertyvä uritus, rihlaus, jonka tehtävänä on saada ammus pyörimään pituusakselinsa ympäri, jotta se lentäisi vakaasti. Halkaisijaltaan yli 20 mm piippuja kutsutaan putkiksi.


title: Piippu (asetekniikka)

text: Piipun alkupäässä on takaaladattavissa aseissa yleensä patruunapesä ylimenokartioineen ja suussa päätekartio. Piipun suussa voi olla kierre tai jokin muu kiinnitysmekanismi liekinsammutinta, pistintä, suujarrua, äänenvaimenninta tai muuta lisävarustetta varten. Aseen käyntitarkkuuden kannalta on oleellista, että piippu on mahdollisimman jäykkä, ja sisäpinnan laatu on hyvä.Kun patruunan lataus on piippuun käyvä, käy ase/piippu laukauksesta toiseen samalla tavalla. Piipun pituus ilmoitetaan patruunalla ladattavissa aseissa mitattuna iskupohjasta piipunsuuhun.


title: Piippu (asetekniikka)

text: Piiput valmistetaan yleensä takomalla.Piippuja voidaan valmistaa myös lastuamalla(kanuunapora/nappirihlaus)


title: Tähtäin

text: Tähtäin on ampuma-aseeseen liitettävä tai kiinteästi kuuluva laite, jonka avulla ase suunnataan kohteeseen. Yksinkertaisimmillaan tähtäin voi olla vain piipun päähän sijoitettu jyvä tai äärimmilleen vietynä aseen ampumahallintajärjestelmään yhdistetty elektroninen laite. Tähtäimet voidaan jakaa rautatähtäimiin (avotähtäin ja reikätähtäin) ja optisiin tähtäimiin (kiikaritähtäin, punapistetähtäin, valonvahvistintähtäin ja lämpötähtäin).


title: Santa Claran piirikunta

text: Santa Claran piirikunta on piirikunta Kaliforniassa, Yhdysvalloissa. Piirikunnassa asui 1 781 642 ihmistä vuoden 2010 väestönlaskennassa. Piirikunnan pääkaupunki on San José.


title: Varsinais-Suomen Partiopiiri

text: Varsinais-Suomen Partiopiiri ry oli yksi Suomen suurimmista partiopiireistä. Varsinais-Suomen partiopiiri erosi Suomen Partiolaisista 2008. Toiminnan vahvuusalueita olivat perinteikkyys, runsas meripartiotoiminta ja laadukas koulutusjärjestelmä. Piiriin kuului noin 100 lippukuntaa, joissa oli yhteensä 10 000 jäsentä. Piirin (ja Turun Partiolaisten) lehti, Tammenlehti, ilmestyi kahdeksan kertaa vuodessa. Lippukunnille lähetettävä piirin tiedotelehti, Tammenterho, ilmestyi viisi kertaa vuodessa. Varsinais-Suomen Partiopiiri muodosti lounaisen YTP-alueen yhdessä Satakunnan Partiolaisten ja Hämeen Partiolaisten kanssa. Piirin johtajana toimi Jukka "Tupla" Tulivuori ja varajohtajana Maria "Maija" Lahtinen.


title: Carolyn Jones

text: Carolyn Sue Jones (28. huhtikuuta 1930 Amarillo, Texas – 3. elokuuta 1983 West Hollywood, Kalifornia) oli yhdysvaltalainen näyttelijä. Hän oli vuonna 1958 ehdolla parhaan naissivuosan Oscar-palkinnon saajaksi roolistaan elokuvassa "Poikamiesilta". Hän sai vuonna 1958 Sandra Deen ja Diane Varsin kanssa Golden Globen lupaavimpana naistulokkaana.


title: Carolyn Jones

text: Jonesia koulutettiin Pasadena Playhousessa.


title: Carolyn Jones

text: Jones esiintyi Morticia Addamsin roolissa televisiosarjassa "The Addams Family" ja Elvis Presleyn kanssa elokuvassa "Kitara kainalossa" (1958). Lisäksi hänellä oli rooleja muiden muassa elokuvissa "Heikompi sukupuoli" (1956), "Kovanaama Nelson" (1957), "Läpiä päässä" (1959), "Uudet tähdet syttyvät" (1959), "Viimeinen juna Gun Hillistä" (1959) ja "Mies verkossa" (1959).


title: Carolyn Jones

text: Jones kirjoitti vuonna 1971 romaanin "Twice Upon a Time".


title: Carolyn Jones

text: Hän oli kolmesti naimisissa. Hänen puolisoinaan olivat Aaron Spelling (1953–1964), Herbert S. Greene (1968–1977) ja Peter Bailey-Britton (1982–1983). Hän kuoli 53-vuotiaana paksusuolen syöpään.


title: John Ericson

text: John Ericson (s. 25. syyskuuta 1926 Düsseldorf, Saksa) on amerikkalais-saksalainen näyttelijä. Hän on näytellyt useissa TV-ohjelmissa ja elokuvissa kuten "Pretty Boy Floyd" (1960), "Vihreä tuli" (1954) ja "Hokkuspokkus taikaluudalla" (1971).


title: Syyrian energiapolitiikka

text: Syyrian energiapolitiikka kertoo Syyrian energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.


title: Syyrian energiapolitiikka

text:
Eurostat 2006 mukaan Syyria vie öljyä Euroopassa eniten Saksaan, Ranskaan, Espanjaan ja Italiaan.
Syyria on asettanut uusiutuvan energian tavoitteen ja rakentamiseen liittyviä tavoitteita liittyen aurinkoenergian hyödyntämiseen. Vuonna 2007 Syyrian uusiutuvan energian osuuden tavoite oli 4 % vuoteen 2010 mennessä ja 10 % vuoteen 2020 mennessä.


title: Ratsastus kesäolympialaisissa 1936

text: Vuoden 1936 kesäolympialaisten ratsastus järjestettiin 12. – 16. elokuuta 1936. Tapahtumia oli kuusi, joista kaikki olivat miehille. Tämä oli seitsemäs kerta, kun ratsastus järjestettiin olympialaisissa. Kisoihin osallistui 127 urheilijaa 21 eri maasta. Nuorin osanottaja oli itävaltalainen Karl Neumeister (22 vuotta ja 364 päivää) ja vanhin itävaltalainen Arthur von Pongracz (72 vuotta ja 48 päivää). Ainut suomalainen osallistuja oli Werner Walldén, joka oli kouluratsastuksessa 44. Kenttäratsastuksessa hänet hylättiin. Eniten mitaleita sai ylivoimaisesti Saksa, kuusi kultaa ja yksi hopea.


title: Hiidentorni

text: Hiidentorni on suomalaisen black metal -yhtyeen Hornan järjestyksessään toinen demo.


title: Hiidentorni

text: Demosta on olemassa useita julkaisuja, joista ensimmäinen on vuonna 1997 Noitatorni Tuotantojen C-kasettijulkaisu, jota tehtiin 150 kappaletta. Toisen kerran se julkaistiin samaisena vuotena Solistitium Recordsin kautta CD:nä, ja kyseinen painos oli rajattu 1500 kappaleeseen. Vuonna 2003 Hiidentorni julkaistiin uudelleen 12-tuumaisena vinyylinä Blut & Eisen Productionsin kautta 350 kappaleen painoksena. Woodcut Records julkaisi demon uudelleen CD:nä 2010 rajoittamattomana painoksena.


title: Vilhelm Lilljeborg

text: Vilhelm Lilljeborg (6. lokakuuta 1816 Helsingborg – 24. heinäkuuta 1908 Uppsala) oli ruotsalainen eläintieteen professori.


title: Vilhelm Lilljeborg

text: Lilljeborgin vanhemmat olivat rehtori ja kirkkoherra Jöns Peter Lilljeborg ja Hedda Hultberg. Lilljeborg kirjoittautui opiskelemaan Lundin yliopistoon 1834, jossa hänestä tuli filosofian kandidaatti 1840 ja filosofian tohtori 1841. Vuonna 1844 hänet nimitettiin eläintieteen dosentiksi ja 1853 lehtoriksi. Saman vuoden lopulla Lilljeborg hänelle tarjottiin eläintieteen professuuria Uppsalan yliopistosta, ja hän astui virkaan seuraavana vuonna, ja hoiti professuuria vuoteen 1882 saakka. 1877 hänet nimitettiin lääketieteen kunniatohtoriksi.


title: Vilhelm Lilljeborg

text: Lilljeborgi piti esikuvanaan Sven Nilssonia. Hän tutki erityisesti nisäkkäitä ja lintuja, mutta myös muuta Ruotsin eläinfaunaa, ja julkaisi suuren määrän eläintieteellisiä kirjoja ja artikkeleita.


title: Vilhelm Lilljeborg

text: Lilljeborg avioitui Sara Maria Ingeborg Holmin kanssa 1854. Hänen toinen vaimonsa oli Eva Charlotta Lindstedt (1862).


title: Declan Galbraith

text: Declan John Galbraith (s. 19. joulukuuta 1991 Hoo St Werburgh, Kent, Iso-Britannia) on englantilainen laulaja. Hän menestyi ensin erilaisissa kykyjenetsintäkilpailuissa, kunnes sai levytyssopimuksen. Hänen ensimmäinen levytyksensä oli "Walking in the Air", joka ilmestyi Christmas Hits -albumilla vuonna 2001. Ensimmäinen albumi "Declan" ilmestyi vuonna 2002 levy-yhtiö EMI:llä.


title: Declan Galbraith

text: Galbraith on tunnettu jo 10-vuotiaasta asti laulusta "Tell me why"


title: Suomen naisten jääpallomaajoukkue

text: Suomen naisten jääpallomaajoukkue edustaa Suomea naisten jääpallokilpailuissa. Se toimii Suomen Jääpalloliiton alaisuudessa. Suomen naisten jääpallomaajoukkueen valmentajat ovat Jani Lahtinen ja Pirjo Ahonen.


title: Suomen naisten jääpallomaajoukkue

text: Suomi on voittanut neljästi pronssia jääpallon naisten maailmanmestaruuskilpailuissa.


title: Suomen naisten jääpallomaajoukkue

text: "Päivitetty 19. tammikuuta 2019."1946 pelattiin ensimmäinen kansainvälinen ottelu Suomen naisjääpalloilun historiassa. Helsingin kaupunkijoukkue kohtasi tuolloin Tukholman kaupunkijoukkueen Tukholmassa. Vuonna 1948 Tukholman joukkue teki vastavierailun Helsinkiin. Vaikka näitä kaupunkiotteluita on välillä – virheellisesti – kutsuttu myös maaotteluiksi, niille ei kuitenkaan ollut myönnetty maaottelun arvoa.


title: Suomen naisten jääpallomaajoukkue

text: Ensimmäisen virallisen maaottelunsa naisten jääpallossa Suomi pelasi Ruotsia vastaan Kemissä 1980. Ottelu päättyi Suomen tappioon 3–14. Ensimmäisen kerran Helsingissä 1985 Suomen ja Ruotsin välinen maaottelu päättyi muuhun kuin Ruotsin voittoon. Tuolloin Suomi ja Ruotsi pelasivat tasan 3–3.


title: Suomen naisten jääpallomaajoukkue

text: 2004 Lappeenrannassa järjestettiin historian ensimmäiset jääpallon naisten maailmanmestaruuskilpailut. Suomi sijoittui kisoissa kolmanneksi.


title: Suomen naisten jääpallomaajoukkue

text: "Päivitetty 7. tammikuuta 2011."


title: Yvonne Craig

text: Yvonne Joyce Craig (16. toukokuuta 1937 – 17. elokuuta 2015) oli yhdysvaltalainen näyttelijä. Hän esiintyi 1960-luvulla Lepakkotyttönä televisiosarjassa "Batman".


title: Yvonne Craig

text: Craig syntyi Taylorvillessä, Illinoisissa, kouluttautui aluksi baletissa ja tanssi 1950-luvulla Ballet Russe de Monte Carlossa.


title: Yvonne Craig

text: Craig esiintyi "Batmanin" lisäksi useissa muissakin televisio-ohjelmissa sekä elokuvissa, joiden joukossa ovat "Nuori maa" (1959), "Rakkauden pauloissa" (1961), "Seven Women from Hell" (1961), "Sydän tarjolla" (1963), "Suukottelevat serkut" (1964), "Hiihtoloman hipat" (1965) ja "Derek Flint – kova kuin kivi" (1967).


title: Yvonne Craig

text: Craigin ensimmäinen puoliso oli vuosina 1960–1962 Jimmy Boyd. Vuonna 1988 hän meni naimisiin Kenneth Aldrichin kanssa.


title: Psykoterapia (albumi)

text: Psykoterapia on rap-artisti Julma-Henrin ja progemuusikko multi-instrumentalisti tuottaja UNiVErSTaS:in 31. maaliskuuta 2010 Mörssi -nimisen levy-yhtiön kautta julkaistu albumi. Se sijoittui julkaisuviikollaan (14/2010) Suomen virallisen listan 11. sijalle. Viikko oli albumin ainut listalla. 9. maaliskuuta 2010 albumilta julkaistiin musiikkivideo kappaleesta ”Kipu”.


title: Psykoterapia (albumi)

text: Albumin kappaleet yhdistelevät psykologiaa ja progressiivista rytmimusiikkia. Albumin on säveltänyt, sovittanut, äänittänyt, miksannut ja soittanut UNiVErSTaS. Albumilla on käytetty sampleja Julma-Henrin vanhemmasta tuotannosta ja Universtaan levyltä ”Rhodes Soolo” kappaleisiin ”Miten?” ja ”tunteet osa 1”. Soolon on soittanut Pasi Hiltula. Rumpujen osalta äänityksissä ovat avustaneet Sami Tiitta ja Petteri Meskus.


title: Psykoterapia (albumi)

text:
Maaliskuussa 2010 julkaistiin ”Kipu” -kappale musiikkivideona. Videossa partasuinen mies (UNiVErSTaS) taluttaa kommandopipopäisen miehen alikulkukäytävässä sijaitsevaan pahvilaatikkoon. Pahvilaatikon kyljessä lukee teksti ”TERAPIA”. Pahvilaatikon sisällä kirurgin naamariin pukeutunut mies (Julma-Henri) asettaa kommandopipopäisen miehen päähän jogurttipurkeista ja villalangasta tehdyn päähineen. Villalankojen toisessa päässä kirurgin naamariin pukeutunut mies puhuu jogurttipurkkeihin ja havainnollistaa sanojaan fläppitaululle. Videon on ohjannut Timo Turunen.
Kappaleen kertosäe on samplattu Julma-Henrin "Al-Qaida Finland" -levyllä olevasta ”020706” (toinen nimi ”Mielisairas”) -kappaleesta.


title: Artibonite (departementti)

text: Artibonite () on departementti Haitissa. Vuonna 2003 departementissa oli 1 299 398 asukasta ja sen pinta-ala on 4 984 neliökilometriä. Departementin väestötiheys on siten 260,7 asukasta neliökilometrillä. Pinta-alaltaan departementti on Haitin suurin. Se on saanut nimensä Artibonite-joelta. Departementin pääkaupungin Gonaïvesin lisäksi merkittäviin kaupunkeihin lukeutuu satamakaupunki Saint-Marc.


title: Artibonite (departementti)

text: Artibonite rajautuu pohjoisessa Nord-Ouestin, koillisessa Nordin, idässä Centren ja etelässä Ouestin departementteihin sekä lännessä Gonâvenlahteen. Departementti jakautuu viiteen arrondissementtiin (väkiluvut vuonna 2003):


title: Kirppusara

text: Kirppusara ("Carex pulicaris") on Euroopassa kasvava sarakasvi. Suomessa laji on uhanalainen.


title: Kirppusara

text: Kirppusara kasvaa 10–25 cm korkeaksi ja se on tiheään mätästävä ja rönsytön. Varret ovat pystyjä ja rihmamaisia, varren tyvitupet ovat väriltään likaisenruskeita. Myös lehdet ovat rihmamaisia ja pituudeltaan lähes varren mittaisia. Kukinto on 1–2,5 cm pitkä tähkä. Tähkä kärki on hedekukkainen ja sen tyviosassa on harvassa 5–10 emikukkaa. Ruskeat tähkäsuomut ovat suippoja, kalvolaitaisia ja pian varisevia. Pullakot ovat sukkulamaisia, suonettomia ja aluksi väriltään ruskeanvihreitä mutta kypsinä kiiltävän mustanruskeita. Aluksi pullakot ovat pystyjä mutta kypsyessään asento on alaviisto. Kirppusara kukkii Suomessa heinäkuussa.


title: Kirppusara

text: Kirppusaraa kasvaa ainoastaan Euroopassa. Sen levinneisyysalue ulottuu Pohjois-Espanjasta Alppien kautta Baltiaan, ja pohjoisessa Lounais-Suomeen, Etelä-Ruotsiin ja Norjaan, jossa lajia tavataan rannikolla aina napapiirin korkeudelle saakka. Lisäksi kirppusaraa kasvaa Britteinsaarilla, Färsaarilla ja Islannissa. Suomessa kirppusaraa tavataan nykyään vain Ahvenanmaalta. Turun saaristosta ja Varsinais-Suomesta laji lienee hävinnyt. Mantereella laji on aina ollut hyvin harvinainen, eikä sieltä tunneta kuin muutamia, vanhoja kasvupaikkoja.


title: Kirppusara

text: Kirppusara viihtyy kosteilla kasvupaikoilla, kuten ohutturpeisilla letoilla, kosteilla niityillä ja rehevissä korvissa. Laji on kalkinsuosija.


title: Indiana Jones Junior

text: Indiana Jones Junior ("The Young Indiana Jones Chronicles") on George Lucasin tuottama televisiosarja, jota esitettiin vuosina 1992-1994. Esittäjänä toimi ABC-kanava. Suomessa ohjelmaa esitti 1990-luvun alussa MTV3. Sarja kertoi elokuvissa esiintyneen Indiana Jones-hahmon nuoruudesta vuosisadan alussa. Corey Carrier (10-vuotias Jones) ja Sean Patrick Flanery (17-vuotias Jones) esittivät sarjan päähenkilöä eri aikakausille sijoittuvissa jaksoissa ja George Hall (94-vuotias Jones) toimi kertojana.


title: Indiana Jones Junior

text: Sarjan suomenkielinen nimi eroaa merkitykseltään alkuperäisestä nimestä, jonka suora käännös olisi "Nuoren Indiana Jonesin kronikat". Suomenkielinen nimi antaa ymmärtää, että kyse olisi Jonesin pojasta. VHS- ja DVD-julkaisuissa sarjan nimi on Nuori Indiana Jones Seikkailee tai Nuori Indiana Jones.


title: Indiana Jones Junior

text: Sarja sai ilmestymisvuosinaan yhteensä 23 Emmy-palkintoehdokkuutta, joista se voitti kymmenen. Vuoden 1994 Golden Globe-gaalassa sarja oli ehdolla kategoriassa "Paras tv-sarja - Draama".


title: Sean Patrick Flanery

text: Sean Patrick Flanery (s. 11. lokakuuta 1965) on amerikkalainen näyttelijä, joka on tunnettu roolistaan Indiana Jonesina televisiosarjassa "Indiana Jones Junior". Sen lisäksi hän on esittänyt Conneria "D-Tox"-elokuvassa ja Connor MacManusia elokuvassa "Boondock Saints – Etelä-Bostonin enkelit".


title: Sean Patrick Flanery

text: Flanerylla on musta vyö sekä brasilialaisessa jujutsussa että karatessa.


title: Centre (Haiti)

text: Centre () on departementti Haitissa. Vuonna 2003 departementissa oli 581 505 asukasta ja sen pinta-ala on 3 675 neliökilometriä. Departementin väestötiheys on siten 158,2 asukasta neliökilometrillä. Departementti sijaitsee nimensä mukaisesti Haitin keskiosassa ja rajautuu idässä Dominikaaniseen tasavaltaan. Centren pääkaupunki on Hinche. Maan suurin järvi Péligre sijaitsee departementin alueella.


title: Centre (Haiti)

text: Centre rajautuu Dominikaanisen tasavallan lisäksi pohjoisessa Nord-Estin ja Nordin departementteihin, lännessä Artiboniten departementtiin ja etelässä Ouestin departementtiin. Centre on Haitin departementeista ainoa, jolla ei ole rannikkoa. Departementti jakautuu neljään arrondissementtiin (väkiluvut vuonna 2003):


title: Duško Ivanović

text: Duško Ivanović (s. 1. syyskuuta 1957 Bijelo Polje Jugoslavia) on montenegrolainen koripallovalmentaja ja entinen koripalloilija. Pelatessaan Jugoplástika Splitissä hän voitti kaksi Euroliigan mestaruutta vuosina 1989 ja 1990. Nykyisin hän toimii Saski Baskonian päävalmentajana.


title: Marty Jannetty

text: Frederick Marty Jannetty (s. 3. helmikuuta 1962) on yhdysvaltalainen showpainija. Hänet tunnetaan parhaiten osana The Rockers (Shawn Michaels & Marty Jannetty) -tag-teamia. Myöhemmin hän otteli yksin. WWF:ssä hän on voittanut Intercontinental Champion ja Tag Team Champion -mestaruudet 1-2-3 Kidin kanssa. Michaels ja Jannetty ovat kaksinkertaisia World Tag Team Champion -maailmanmestareita.


title: Grand’Anse

text: Grand’Anse () on departementti Haitissa. Vuonna 2003 departementissa oli 363 377 asukasta ja sen pinta-ala on 2 091 neliökilometriä (3 310 ennen vuotta 2003, kun Nippes erotettiin departementista). Departementin väestötiheys on siten 173,8 asukasta neliökilometrillä. Departementti sijaitsee Haitin länsiosassa maan eteläisen niemimaan kärjessä ja sen pääkaupunki on Jérémie. Cayemitessaaret kuuluvat departementtiin.


title: Grand’Anse

text: Grand’Anse rajautuu etelässä Sudin ja idässä Nippesin departementtiin. Se jakautuu kolmeen arrondissementtiin (väkiluvut vuonna 2003):


title: Taisto Halonen

text: Taisto Ilmari Halonen (s. 20. toukokuuta 1960 Sodankylä) on entinen suomalainen painija. Hän toimi uransa jälkeen uudessa asuinpaikassaan Ruotsin Haaparannalla painivalmentajana.


title: Taisto Halonen

text: Seuratasolla Halonen edusti Lapin Veikkoja vuoteen 1983 ja sen jälkeen Tampereen KooVeetä. Hän voitti seitsemän Suomen mestaruutta, sarjassa 52 kg vuosina 1978 ja 1980–1982 ja 1983 sekä sarjassa 57 kg vuosina 1985 ja 1988. SM-pronssia tuli vielä 1989, jolloin päättyi hänen aktiiviuransa. Halonen valittiin uransa aikana vuonna 1981 Lapin parhaaksi urheilijaksi.


title: Taisto Halonen

text: Halonen osallistui kaksiin olympialaisin, vuonna 1980 Moskovassa ja 1984 Los Angelesissa. MM-tasolla Halonen oli kahdesti mitalin tuntumassa; sijoitus oli neljäs vuonna 1981 Kiovassa ja 1983 Göteborgissa. EM-matolla parhaat sijoitukset olivat neljäs ja kuudes. Kaikkiaan Halonen on voittanut eri ikäluokissa kaikkiaan 12 SM-kultaa.


title: Taisto Halonen

text: Vuoden 1980 Moskovan olympialaisissa sijoitus oli seitsemäs. Vastus oli sen ajan kovimpia. Avausottelussa vastassa oli sittemmin olympiavoiton ottanut Neuvostoliiton Vahtang Blagidze, joka pani suomalaisen lopulta selälleen. Toisessa ottelussa Halonen kohtasi bulgarialaispainijan, joka otti pronssia. Tiukka ottelu päättyi bulgaarin 4–3 voittoon. Oman kertomansa mukaan "kisoihin pääsy oli iso juttu ja toi rutkasti itseluottamusta".


title: Taisto Halonen

text: Taisto Halosen olympiamitali jäi Los Angelesin kisoissa 1984 yhden vaivaisen suorituspisteen päähän. Halosen tie loppuotteluun olisi auennut, jos hän olisi kukistanut meksikolaisen Daniel Acevesin. Halonen taisteli ottelussa 0–9 tappioasemasta 9–9 tasapisteisiin, joka tiesi finaalipaikkaa ottelussa arvokkaamman pistesuorituksen tehneelle Acevesille. Halosen mukaan "odotukset kisoista olivat kovat, joten pettymys oli valtava. Se vielä korostui Acevesin hävittyä loppuottelun japanilaiselle, jonka olin kukistanut aiemmin arvokisoissa". Sijoitusottelussa tuli sitten 14–1 tappio Norjan Jon Rönningenille loppusijoituksen ollessa kuudes.


title: Ihmisoikeudet Libyassa

text: Tämä artikkeli käsittelee ihmisoikeuksien tilaa Libyassa.


title: Ihmisoikeudet Libyassa

text: Amnesty Internationalin vuoden 2009 raportin mukaan Libyassa sananvapaus ja kokoontumisvapaus ovat vahvasti rajoitettuja. Riippumattomien ihmisoikeusjärjestöjen perustaminen on yrityksistä huolimatta kielletty. Pakolaisia, turvapaikanhakijoita ja siirtolaisia on vangittu epämääräisiksi ajoiksi ja kohdeltu huonosti. Vuonna 2008 kuolemaan tuomittiin vähintään kahdeksan ulkomaalaista. Vanhoja ihmisoikeusloukkauksia vuosilta 1970-1990 ei ollut selvitetty ainakaan vuoden 2008 loppuun mennessä.


title: Ihmisoikeudet Libyassa

text: Ihmisoikeusaktivisti Fathi el-Jahmi vangittiin maaliskuussa 2004, koska hän vaati poliittisia uudistuksia ja kritisoi Libyan johtoa kansainvälisessä lehdistöhaastattelussa. Oikeus julisti hänet maaliskuussa 2006 mieleltään sairaaksi ja hänet suljettiin Tripolin sairaalaan. Riippumaton kansalaisjärjestöjen yhdysvaltalainen lääkärin mukaan maaliskuussa 2008 Fathi el-Jahmin mielenterveydessä ei ole merkkejä sairaudesta, mutta hän olisi tarvinnut tavallista terveydenhoitoa.


title: Ihmisoikeudet Libyassa

text: Idriss Boufayed ja 10 muuta vangittiin poliittisista mielipiteistä 25 vuodeksi vuonna 2007. Heistä kahdeksan vapautettiin vuonna 2008 ilman selityksiä. Kaksi jäi edelleen vangeiksi.


title: Ihmisoikeudet Libyassa

text: Amnesty Internationalin vuoden 2009 raportin mukaan kokoontumisvapautta on rajoitettu Libyssa. Ihmisoikeusjärjestöjen toimintaa ei ole sallittu maassa. Ainoa sallittu ihmisoikeusjärjestö on ”Society of Human Rights of the Gaddafi International Charity and Development Foundation” (GDF). Sen johdossa on Muammar Gaddafin poika Saif al-Islam al-Gaddafi. Maaliskuussa 2008 juristi-, kirjailija- ja lehtikirjoittajien ryhmä yritti rekisteröidä uutta kansalaisjärjestöä demokratian, ihmisoikeuksien ja lainmukaisuuden edistämiseksi. Ehdotus estettiin.


title: Ihmisoikeudet Libyassa

text: Libya "ei ole ratifioinut" kansainvälisiä vuoden 1951 ja 1967 pakolaissopimuksia.


title: Ihmisoikeudet Libyassa

text: Libya "on ratifioinut" YK:n sopimuksen ehkäistä kaikki naisiin kohdistuva syrjintä (Convention on the Elimination of All Forms of Discrimination against Women CEDAW).


title: Ihmisoikeudet Libyassa

text: Transparency International vuoden 2007 raportin mukaan Libya kuuluu maihin, jotka pyrkivät estämään internet-yhteyden lailla tai totaalikiellolla, kuten Burma, Pohjois-Korea, Irak ja Syyria.


title: Ihmisoikeudet Libyassa

text: Libyan kansainvälisiin ihmisoikeuskysymyksiin sisältyy siirtolaisuus ja pakolaisuuskysymykset.


title: Ihmisoikeudet Arabiemiirikunnissa

text: Ihmisoikeudet Arabiemiirikunnissa ovat kansainvälisten sopimusten ja Arabiemiiriikuntien perustuslain määrittelemät jokaiselle ihmiskunnan jäsenelle yhtäläisesti kuuluvat oikeudet. YK:n mukaan ihmisoikeuksiin sisältyy muun muassa sananvapaus, liikkumisoikeus, uskonnonvapaus ja poliittinen vapaus.


title: Ihmisoikeudet Arabiemiirikunnissa

text: Amnesty Internationalin vuoden 2009 raportin mukaan vuonna 2008 Arabiemiirikunnat väärinkäytti siirtotyöläisiä, vangitsi ihmisiä ilman oikeudenkäyntejä, käytti kidutusta, alisti naisia, rajoitti Internet-sivuja ja teloitti ainakin yhden ihmisen.


title: Ihmisoikeudet Arabiemiirikunnissa

text: Arabiemiirikunnat ei sallinut vielä vuonna 2008 työntekijöiden ammattiyhdistystoimintaa ja lakko-oikeutta.


title: Ihmisoikeudet Arabiemiirikunnissa

text: Rakennustyöläiset tekivät valituksia matalasta ja maksamattomasta palkasta, työturvallisuudesta ja huonoista asuinoloista. Huono työturvallisuus aiheutti kuolemia rakennustyömailla. Dubaissa intialaiset rakennustyöläiset saivat työhönsä liittyvistä protesteista puolen vuoden vankeusrangaistuksen ja maasta karkotuksen. Korkeampia palkkoja vaativia työmiehiä vangittiin maaliskuussa 2009 1500 hengen protestin yhteydessä. Osa 3000:sta huonosta ravinnosta mellakoineeseesta intialaisesta sai syytteen tuhopoltoista ja mellakoinnista heinäkuussa 2009.


title: Ihmisoikeudet Arabiemiirikunnissa

text: Kotitaloustyöntekijät raportoivat velkavankeudesta ja pahoinpitelystä.


title: Ihmisoikeudet Arabiemiirikunnissa

text: Sananvapausrikkomusten rangaistukset päätettiin muuttaa vankeudesta sakkorangaistuksiin vuonna 2008. Useita nettisivuja suljettiin vuonna 2008.


title: Ihmisoikeudet Arabiemiirikunnissa

text: Vuonna 2008 aikuisista osasi lukea 89 %.


title: Ihmisoikeudet Arabiemiirikunnissa

text: Arabiemiirikunnat on ratifioinut YK:n naisten syrjintää estävän sopimuksen. Arabiemiirikunnissa ei kuitenkaan ole naisten syrjintää estävää lainsäädäntöä, joka takaisi sukupuolten tasa-arvon. Maa kutsui YK:n ihmiskaupan raportoijan vierailulle maahan vuonna 2008. Ilman perheensä lupaa ulkomaalaisen kanssa avioitunut nainen pidätettiin kahdeksaksi kuukaudeksi kotimaahan palattuaan marraskuussa 2007. Vankilassa häntä pahoinpideltiin ja uhkailtiin. Nainen poistui maasta vapauduttuaan.


title: Ihmisoikeudet Arabiemiirikunnissa

text: Homoseksuaalisuus, kuten kaikki avioliiton ulkopuolinen seksuaalinen toiminta, on Arabiemiirikunnissa ankarasti kielletty. Homoseksuaalisesta käyttäytymisestä voidaan tuomita vankeuteen ja sakkorangaistukseen tai karkottamiseen, mikäli syytetty on ulkomaan kansalainen.


title: Ihmisoikeudet Arabiemiirikunnissa

text: Ristiinpukeutuminen on Arabiemiirikunnissa kiellettyä.


title: Ihmisoikeudet Arabiemiirikunnissa

text: Arabiemiirikunnissa on kuolemanrangaistus käytössä. Vuonna 2008 teloitettiin ainakin yksi ihminen murhasyytteen perusteella.


title: Ihmisoikeudet Arabiemiirikunnissa

text: Amnestyn vuoden 2009 raportin listan mukaan Arabiemiirikunnissa on vähän ratifioituja kansainvälisiä ihmisoikeussopimuksia. Ratifioituihin YK:n sopimuksiin sisältyy naisten syrjinnän kielto, lasten oikeuksien sopimus ja rotusyrjinnän kieltävä sopimus. Joulukuussa 2008 Arabiemiirikunnat ilmaisi aikeen ratifioida kidutuksen vastainen sopimus UN Convention against Torture.


title: Marko Ylönen

text: Marko Henrik Ylönen (s. 11. kesäkuuta 1966 Rantasalmi) on suomalainen sellisti.


title: Marko Ylönen

text: Marko Ylönen aloitti sellonsoiton opinnot ensin Jyväskylän konservatorion Keuruun toimipisteessä ja sitten Itä-Helsingin musiikkiopiston nuorisokoulutuksessa Csaba Szilvayn oppilaana. Hän jatkoi opintojaan Sibelius-Akatemiassa Erkki Raution ja Heikki Rautasalon sekä Baselissa Heinrich Schiffin (1985–1989) johdolla. Ylönen piti ensikonsertin Jyväskylän Kesässä 1985. Hän suoritti sellodiplomin vuonna 1992.


title: Marko Ylönen

text: Marko Ylönen on esiintynyt solistina ja kamarimuusikkona Euroopassa, Australiassa, Uudessa Seelannissa, Japanissa ja Yhdysvalloissa. Klassisen kantaohjelmiston lisäksi hän on esittänyt aktiivisesti nykymusiikkia. Ylönen on soittanut usein monien suomalaisten orkestereiden solistina. Hän on toiminut Espoon kaupunginorkesterissa (nyk. Tapiola Sinfoniettassa) äänenjohtajana (1988–1991), Radion sinfoniaorkesterin 1. soolosellistinä (1991–1993) ja Uusi Helsinki -kvartetin jäsenenä (1995–1999). Keski-Euroopassa hän on esiintynyt muun muassa Camerata Salzburgin, English Chamber Orchestran, Hollannin Kamariorkesterin ja Prahan kamariorkesterin solistina.


title: Marko Ylönen

text: Ylönen toimi ensin Sibelius-Akatemian tuntiopettajana (1991–1999) ja vuodesta 2000 alkaen sello- ja kamarimusiikin lehtorina, kunnes hänet nimitettiin Sibelius-Akatemian kamarimusiikin määräaikaiseksi professoriksi 1.8.2009–31.7.2014. Marko Ylönen on toiminut Korsholman Musiikkijuhlien taiteellisena johtajana vuosina 2003 ja 2008, ja hän jatkaa taiteellisena johtajana 2010-2012.


title: Inkojen salaisuus

text: Inkojen salaisuus ("Secret of Incas") on yhdysvaltalainen seikkailuelokuva vuodelta 1954. Sen on ohjannut Jerry Hopper, ja sen pääosaa näyttelee Charlton Heston. Tarinan päähenkilö on seikkailija Harry Steele, joka etsii inkojen muinaista esinettä.


title: Inkojen salaisuus

text: "Inkojen salaisuus" kertoo idealistisesta arkeologista Harry Steelestä (Charlton Heston), joka haluaa palauttaa inkojen naamion sen alkuperäiselle omistajalle, inkayhteiskunnalle. Robert Youngin näyttelemä huijari haluaa esineen muista syistä. Miehet aloittavat kilpajuoksun esineen löytämiseksi. Tarinoiden mukaan konkistadorit hautasivat sen Machu Picchuun.


title: Inkojen salaisuus

text: "Inkojen salaisuuden" päähenkilön Harry Steelen on katsottu olleen esikuvana Steven Spielbergin ja George Lucasin luomalle Indiana Jones -hahmolle. Indiana Jonesin puvustuksesta vastannut Deborah Nadoolman on sanonut haastattelussa, että Charlton Hestonin esittämän hahmon puvustus vastaa pitkälti Indiana Jonesin pukua.


title: Leivonmäen vaakuna

text: Leivonmäen vaakuna oli Leivonmäen kunnan tunnus ja puhuva vaakuna.


title: Leivonmäen vaakuna

text: Vaakunan selitys kuuluu ”punaisessa kentässä hopeinen kaarityviö, jolla seisoo kultainen leivonen siivet ja oikea jalka koholla.” Vaakunan on suunnitellut Olof Eriksson, ja Leivonmäen kunnanvaltuusto hyväksyi sen 27. huhtikuuta 1956. Sisäasiainministeriö vahvisti vaakunan käyttöön 1. lokakuuta samana vuonna.


title: Leivonmäen vaakuna

text: Vaakuna jäi epäviralliseksi kotiseutuvaakunaksi 2008, kun Leivonmäki yhdistyi Joutsan kuntaan.


title: Philadelphia Union

text: Philadelphia Union on yhdysvaltalainen jalkapalloseura, jonka joukkue pelaa Major League Soccerissa. Sen kotipaikka on Pennsylvaniassa Philadelphian metropolialueella ja Delawarejoen rannalla sijaitseva Chester. Seura perustettiin vuonna 2008, ja se osallistui ensimmäistä kertaa MLS:ään kaudella 2010.


title: Philadelphia Union

text: Philadelphia Unionin edeltäjiä entisessä North American Soccer Leaguessa olivat Philadelphia Atoms (1973–1976) ja Philadelphia Fury (1978–1980). Kaudella 1996 aloittanut Major League Soccer oli komissaari Don Garberin mukaan pitkään kiinnostunut laajentumisesta Philadelphiaan, jonka metropolialue on väkiluvultaan Yhdysvaltain viidenneksi suurin (2009), mutta alueella ei ollut sopivia olosuhteita MLS-joukkueelle.


title: Philadelphia Union

text: Philadelphia Union sai alkunsa vuoden 2006 lopulla, kun sijoittajaryhmä Keystone Sports and Entertainment alkoi suunnitella jalkapallostadionin rakentamista Philadelphian lähistölle Chesteriin. Samalla tammikuussa 2007 perustettu kannattajaryhmä Sons of Ben ajoi voimakkaasti MLS-joukkueen saamista alueelle. Avainasemassa stadionsuunnitelman konkretisoitumisessa oli julkinen tuki, sillä Pennsylvanian osavaltio, Delawaren piirikunta ja Delawarejoen satamahallinto lupasivat rahoittaa projektia yhteensä 83 miljoonalla Yhdysvaltain dollarilla. Projektiin liittyy mittava asuin-, toimisto- ja liikerakennuskompleksi, jonka keskiössä 122 miljoonan dollarin PPL Park -stadion sijaitsee.


title: Philadelphia Union

text: MLS myönsi Philadelphialle, jonka kanssa paikasta kilpaili Missourin St. Louis, joukkueen 28. helmikuuta 2008. Seuran nimi, tunnus ja värit julkistettiin 11. toukokuuta 2009.


title: Philadelphia Union

text: Unionin ensimmäiseksi päävalmentajaksi palkattiin puolalainen Piotr Nowak 29. toukokuuta 2009. Ensimmäiset pelaajakiinnityksensä joukkue teki 25. marraskuuta MLS Expansion Draftissa, jossa se valitsi 10 pelaajaa liigan muista joukkueista. 14. tammikuuta 2010 järjestetyssä MLS SuperDraftissa Union valitsi kuusi tulokaspelaajaa, muun muassa kinshasankongolaisen hyökkääjän Danny Mwangan koko tilaisuuden ensimmäisenä. 21. joulukuuta 2009 Unionin farmijoukkueeksi vahvistettiin USL Premier Development Leaguen Reading Rage, joka muutti nimekseen Reading United AC, ja 1. maaliskuuta 2010 seura teki sopimuksen myös USL Second Divisionin Harrisburg City Islandersin kanssa.


title: Philadelphia Union

text: Liittyessään MLS:ään kaudella 2010 Unionista tuli liigan 16. joukkue. Ensiesiintymisessään 25. maaliskuuta 2010 joukkue hävisi vierasottelussa Seattle Soundersille maalein 2–0. Ensimmäisen kotiottelunsa Union pelasi 10. huhtikuuta 2010 Philadelphian Lincoln Financial Fieldillä D.C. Unitedia vastaan ja voitti ranskalaisen Sébastien Le Toux’n hattutempulla maalein 3–2. Lähes 35 000 katsojaa keränneen ottelun alkuseremonioihin osallistuivat muun muassa pennsylvanialaislähtöinen Yhdysvaltain varapresidentti Joe Biden ja paikallinen jalkapallolegenda Walter Bahr. Kolmas merkkipäivä Unionin esikoiskaudella oli 27. kesäkuuta 2010, jolloin se avasi oman stadioninsa PPL Parkin.


title: Philadelphia Union

text: Union sijoittui esikoiskaudellaan MLS:n itäisen konferenssin seitsemänneksi ja koko liigan 14:ksi, eikä päässyt pudotuspeleihin. Joukkueen ranskalaishyökkääjä Sébastien Le Toux valittiin liigan tähdistöjoukkueeseen.


title: Philadelphia Union

text: Nimi Philadelphia Union viittaa Philadelphian historiaan Yhdysvaltain ensimmäisenä pääkaupunkina ja paikkana, jossa 13 brittiläistä siirtokuntaa allekirjoittivat Yhdysvaltain itsenäisyysjulistuksen vuonna 1776. Nimi valittiin tammi–helmikuussa 2009 järjestetyssä äänestyksessä, jossa muita vaihtoehtoja olivat SC (lyhenne sanoista Soccer Club), AC (Athletic Club) ja City. Ennen tätä seuraan viitattiin nimellä MLS Philadelphia 2010.


title: Philadelphia Union

text: Seuran ympäränmuotoinen tunnus symboloi yhtenäisyyttä. Sen 13 tähteä viittaavat edellä mainittuihin siirtokuntiin ja kilven muoto Philadelphian vaakunaan. Vaaleansininen väri tunnuksen keskellä tulee Philadelphian lipusta ja on samalla kunnianosoitus Sons of Ben -kannattajaryhmälle. Kilvessä esiintyvä kalkkarokäärme oli Yhdysvaltain itsenäisyyssodan symboli, joka esiintyi ensimmäisen kerran vuonna 1754 "Pennsylvania Gazettessa" ilmestyneessä Benjamin Franklinin piirtämässä . Yksinkertaisempi versio tunnuksesta sisältää kilven sekä nauhan, jossa on teksti ”Jungite aut Perite” (). Tämä on latinakielinen käännös fraasista ”Join or Die”, jota Franklin käytti pilakuvan yhteydessä.


title: Philadelphia Union

text: Seuran kotipeliasun pääväri on laivastonsininen, ja pelipaidan rintamuksessa on paksu kultainen pystyraita. Värit viittaavat George Washingtonin itsenäisyyssodassa johtaman siirtokuntien armeijan väreihin. Tammikuussa 2011 seura teki neljävuotisen paitasponsorisopimuksen meksikolaisen elintarvikevalmistajan Grupo Bimbon yhdysvaltalaisen tytäryhtiön Bimbo Bakeries USA:n kanssa, jonka logo esiintyy seuran pelipaidassa kaudesta 2011 alkaen. Paikallismedian mukaan sopimuksen arvo on noin 12 miljoonaa Yhdysvaltain dollaria.


title: Philadelphia Union

text: Philadelphia Unionin kotistadion on erityisesti jalkapalloa varten suunniteltu ("soccer-specific") PPL Park, joka sijaitsee Delawarejoen rannalla Commodore Barry Bridgen kupeessa. Stadionilla on 18 500 katsojapaikkaa, ja se avattiin 27. kesäkuuta 2010.


title: Philadelphia Union

text: Odottaessaan PPL Parkin valmistumista Union pelasi esikoiskautensa 2010 kaksi ensimmäistä kotiotteluaan Philadelphiassa amerikkalaisen jalkapallon NFL-joukkue Philadelphia Eaglesin stadionilla Lincoln Financial Fieldillä, jolla on runsaat 67 500 katsojapaikkaa. Seurat ovat sopineet, että Union pelaa stadionilla myös kansainvälisiä ystävyysotteluitaan.


title: Philadelphia Union

text: Unionin otteluita televisioidaan paikallisesti WPVI:llä (6ABC) ja Live Well HD Networkilla Delaware Valleyn alueella. JP Dellacamera toimii selostajana ja entinen MLS-pelaaja Kyle Martino asiantuntijakommentaattorina.


title: Philadelphia Union

text: Osa otteluista esitetään kansallisesti ESPN2:lla, Fox Soccer Channelilla ja TeleFuturalla.


title: Philadelphia Union

text: Philadelphia Unionin virallinen kannattajaryhmä on Yhdysvaltain perustajaisän ja tunnetun philadelphialaisen Benjamin Franklinin mukaan nimetty Sons of Ben, joka perustettiin tammikuussa 2007. Ryhmällä oli suuri vaikutus MLS:n vakuuttamisessa siitä, että Philadelphian alueella on riittävä kannattajapohja uudelle joukkueelle. Toukokuussa 2009 Sons of Beniin kuului noin 4 000 jäsentä.


title: Philadelphia Union

text: Sons of Ben käyttää tunnusväreinään Philadelphian lipun värejä sinistä ja keltaista, ja sen motto on ”Ad Finem Fidelis” (). Ryhmän tunnuslaulu on ”I’m Looking Over a Four Leaf Clover”. Unionin kotistadionin PPL Parkin joenpuoleinen 2 000 katsojapaikan päätykatsomo (osiot 134–140) on varattu ryhmälle.


title: Philadelphia Union

text: Philadelphia Unionin omistaa sijoittajaryhmä Keystone Sports and Entertainment, LLC. Siihen kuuluvat iStar Financialin puheenjohtaja ja toimitusjohtaja Jay Sugarman (puheenjohtaja), Nick Sakiewicz (toimitusjohtaja), The Buccini/Pollin Groupin perustajat Robert Buccini, Christopher Buccini ja David Pollin, Swarthmore Groupin puheenjohtaja James Nevels ja toimitusjohtaja Paula Mandle sekä philadelphialainen asianajaja William Doran. Sakiewicz on valittu kahdesti vuoden MLS-johtajaksi työskennellessään aiemmin Tampa Bay Mutinyn ja MetroStarsin palveluksessa.


title: Philadelphia Union

text: Philadelphia Unionin yhteistyöjoukkueet Yhdysvaltain alemmilla sarjatasoilla ovat United Soccer Leaguen Harrisburg City Islanders ja Premier Development Leaguen Reading United AC. Union osallistuu myös kaudeksi 2011 paluun tehneeseen Major League Soccerin reserviliigaan.


title: Philadelphia Union

text: Unionilla on yhteistyösopimus Itä-Pennsylvanian ja Delawaren juniorijalkapalloliittojen sekä noin 50 pennsylvanialaisen, newjerseyläisen, delawarelaisen ja marylandiläisen junioriseuran kanssa. Unionilla on oma junioriakatemia, joks toimii Pennsylvanian Waynessä sijaitsevan YSC Sportsin tiloissa. Delaware Valleyn alueen lupaavimmat pelaajat kokoava akatemia on kolmitasoinen ja jaettu ikävuosiin 8–12, 13–14 ja 15–18. Kolmannella ja viimeisellä tasolla ennen mahdollista siirtymistä ammattilaiskentille ovat alle 16- ja alle 18-vuotiaiden akatemiajoukkueet. Akatemia on ”seuraneutraali”, sillä valitut pelaajat eivät jätä omia junioriseurojaan liittyessään akatemiaan, vaan osallistuvat akatemian harjoituksiin ja otteluihin oman seuransa toiminnan ohella. Akatemiapelaajat osallistuvat muun muassa MLS:n vuosittain järjestämään alle 17-vuotiaiden Generation Adidas Cup -turnaukseen (aik. SUM Cup).


title: Philadelphia Union

text: MLS:n sääntöjen mukaan seurat voivat tehdä kasvattiensa ("homegrown player") kanssa ammattilaissopimuksen suoraan ohi vuotuisen MLS SuperDraft -varaustilaisuuden. Pelaaja lasketaan seuran kasvatiksi, mikäli hän on ollut vähintään vuoden osa seuran kehitysohjelmaa ja täyttää muut liigan kriteerit. Unionin ensimmäinen oma kasvatti on Zach Pfeffer, joka teki ammattilaissopimuksen seuran kanssa vain 15-vuotiaana joulukuussa 2010.


United States House Committee on Financial Services on Yhdysvaltojen edustajainhuoneen valiokunta, joka valvoo finanssipalvelualaa, kuten arvopapereita, vakuutuksia, pankkeja ja asuntokauppaa. Sen valvonnassa ovat lisäksi liittovarantojärjestelmä, valtiovarainministeriö ja arvopaperimarkkinoita valvova elin United States Securities and Exchange Commission.


United States House Committee on Financial Services on jaettu kuuteen alivaliokuntaan:


title: Koskenkylän seisake

text: Koskenkylän seisake (, vuoteen 1933 saakka Taivalkoski) oli rautatien seisake Keminmaan kunnassa Lapissa. Liikennepaikka sijaitsi rataosalla Tervolan ja Törmän liikennepaikkojen välillä.


title: Koskenkylän seisake

text: Liikennepaikka avattiin liikenteelle vuonna 1910 ja se palveli Koskenkylän liikennettä. Tuolloin liikennepaikan nimi oli Taivalkoski. Nimeksi vaihdettiin Koskenkylä vuonna 1933. Matkustajaliikenne lakkautettiin 1. kesäkuuta 1975, ja tavaraliikenne 1. tammikuuta 1976.


title: Koskenkylä

text: Koskenkylä voi tarkoittaa ainakin seuraavia:


United States House Committee on the Budget on Yhdysvaltain edustajainhuoneen valiokunta. Sen vastuulla on valvoa lainsäädäntöä, joka liittyy liittovaltion budjettiin.


title: United States House Committee on the Budget

text: Budjettivaliokunta perustettiin vasta 1974. Vaikka kongressilla oli aiemminkin ollut valta käsitellä liittovaltion määrärahoja, sillä ei aiemmin ollut instituutiota, jolla se olisi pystynyt hallitsemaan verotusta ja kuluja. Vuoden 1974 lakiuudistuksen myötä edustajainhuoneeseen ja senaattiin perustettiin omat valiokuntansa käsittelemään budjettia. Uuden lain tarve syntyi, kun kongressi ja presidentti olivat jatkuvasti ristiriidoissa liittovaltion budjetista, tarvittiin laitos hallitsemaan pitkiä projekteja, kuten Social Security ja Medicare, ja budjetista muodostui alijäämäinen 1900-luvun loppupuoliskolla.


title: Hassan Yebda

text: Hassan Yebda (, s. 14. toukokuuta 1984 Saint-Maurice, Ranska) on algerialainen jalkapalloilija. Puolustavana keskikenttäpelaajana pelaava Yebda edustaa Arabiemiraattien pääsarjassa pelaavaa Fujaïrahia.


title: Hassan Yebda

text: Yebda aloitteli jalkapalloilun 7-vuotiaana ja siirtyi myöhemmin 16-vuotiaana Auxerren junioreihin, josta hän siirtyi Auxerren reservijoukkueeseen. Yebda oli myös kirjoilla edustusjoukkueessa kausilla 2004–2005 ja 2005–2006, mutta ei saanut peliaikaa. Tammikuussa 2006 hänet lainattiin puoleksi vuodeksi Ligue 2:ssa pelanneeseen Stade Lavalloisiin. Kauden päätteeksi Yebda vapautettiin sopimuksestaan Auxerren kanssa ja hän siirtyi Le Mansin reservijoukkueeseen. Sittemmin Yebda nostettiin kaudella 2007–2008 Le Mansin edustukseen, joka pelasi Ranskan pääsarjassa.


title: Hassan Yebda

text: Toukokuussa 2008 Yebda allekirjoitti neljän vuoden sopimuksen portugalilaisen Benfican kanssa. Sittemmin syksyllä 2009 hän siirtyi kauden mittaisella lainasopimuksella Valioliigaan Portsmouthiin. Hän pelasi kauden aikana 18 sarjaottelua ja onnistui maalinteossa kahdesti Burnleytä ja Wolverhamptonia vastaan.


title: Hassan Yebda

text: Kauden päätyttyä Yebda siirtyi toistamiseen lainalle, kun 27. elokuuta 2010 italialainen Napoli teki vuoden mittaisen lainasopimuksen Yebdan kanssa. Hän pelasi ensimmäisen ottelunsa Napolin paidassa 16. syyskuuta 2010 Eurooppa-liigan ottelussa Utrechtia vastaan. Yhteensä Yebda pelasi kauden aikana 29 Serie A:n ottelua ja kahdeksan Eurooppa-liigan ottelua. Napoli sijoittui lopulta Italian pääsarjassa kolmanneksi. Eurooppa-liigassa puolestaan Napoli eteni lohkovaiheesta jatkoon, mutta hävisi ensimmäisellä pudotuspelikierroksella Villarrealille yhteismaalein 1–2.


title: Hassan Yebda

text: Elokuussa 2011 Yebda allekirjoitti kolmen vuoden sopimuksen Espanjan pääsarjassa pelaavan Granadan kanssa. Hän pelasi avausottelunsa Grenadan paidassa Espanjan pääsarjaottelussa Real Betisiä vastaan 27. elokuuta 2011. Yebda ehti pelata yhteensä 14 sarjaottelua, kunnes helmikuussa 2012 hän loukkasi oikean polvensa nivelsiteen. Lääkärien arviolta Yebda on 6–8 kuukautta poissa pelikentiltä. Yebda kokeili paluuta pelikentille kaudella 2012–2013 loukkaantumisensa jälkeen, mutta pelasi vain kahdessa ottelussa joulukuussa 2012 Osasunaa vastaan ja tammikuussa 2013 Valenciaa vastaan. Yebda pelasi seuraavalla kaudella 2013–2014 Granadan paidassa kymmenen sarjaottelua ja teki niissä yhden maalin. Ainoa maali tuli Osasunaa vastaan 18. elokuuta 2013, jolla hänen joukkueensa voitti ottelun maalein 1–2.


title: Hassan Yebda

text: Tammikuussa 2014 Yebda siirtyi lainasopimuksella loppukaudeksi Udineseen. Hän pelasi pitkälti vaihtopelaajan roolissa yhteensä kymmenen sarjaottelua Serie A:ssa.


title: Hassan Yebda

text: Yebda edusti nuorten maajoukkuetasolla Ranskaa ja voitti muun muassa alle 17-vuotiaiden MM-kisat vuonna 2001.


title: Hassan Yebda

text: Aikuisten tasolla Yebda on edustanut Algeriaa. Hänet nimitettiin ensimmäisen kerran Algerian kokoonpanoon Ruandaa vastaan lokakuussa 2009. Yebda tuli ottelussa vaihdosta kentälle. Hän teki maajoukkueuransa ensimmäisen maalin 27. maaliskuuta 2011 vuoden 2012 Afrikan kisojen karsintaottelussa Marokkoa vastaan. Maali syntyi rangaistuspotkusta, joka jäi myös ottelun ainoaksi maaliksi.


title: Hassan Yebda

text: Yebda pelasi ensimmäiset arvokisansa vuoden 2010 Afrikan-kisoissa. Kisoissa Yebda pelasi jokaisessa ottelussa avauksessa. Algeria pelasi tiensä pronssiotteluun, jonka se kuitenkin hävisi Nigerialle.


title: Hassan Yebda

text: Hänet valittiin myös 2010 MM-kisoihin, jossa Yebda pelasi Algerian kaikissa kolmessa ottelussa avauksessa. Algerian kisat päättyivät alkulohkoon.


title: Hassan Yebda

text: Yebda oli mukana 2014 MM-kisoissa, jossa hän pelasi avausottelunsa alkulohkon viimeisessä ottelussa Venäjää vastaan. Algerian kisat päättyivät neljännesvälieriin.


title: Hassan Yebda

text: Yebdan perhe on kotoisin Taourirt Adène kylästä, joka sijaitsee Tizi Ouzoun maakunnassa, Algeriassa. Yebda ei puhu Kabylita tai arabiaa, mutta ymmärtää molempia kieliä.


title: Lawrence (Kansas)

text: Lawrence on kaupunki Kansasin osavaltiossa Yhdysvalloissa. Se on Douglasin piirikunnan pääkaupunki. Se sijaitsee Kansasin koillisosassa Kansas- ja Wakarusa-jokien rannalla. Vuonna 2008 Lawrencessa oli arviolta 90 520 asukasta.


title: Lawrence (Kansas)

text: Lawrence on yliopistokaupunki, sillä kaupungissa on kaksi yliopistoa. Kansasin yliopistossa on opiskelijoita noin 28 000 ja Haskell Indian Nations University on Yhdysvaltain ainoa yliopisto, joka on tarkoitettu kaikille intiaaniheimoille. Siellä on opiskelijoita 150 heimosta ympäri maata.


title: Lawrence (Kansas)

text: New England Emigrant Aid Company -yritys perusti Lawrencen 1854 pitääkseen alueen vapaana orjuudesta. Onkin sanottu, että Lawrence kuuluu niihin harvoihin Yhdysvaltain kaupunkeihin, jotka on perustettu poliittisten syiden takia. Kaupungille annettiin nimeksi Lawrence ensimmäisenä paikalle saapuneen retkikunnan tukijan Amos Lawrencen mukaan.


title: Lawrence (Kansas)

text: Kansasin orjuuden vastustajat ottivat usein yhteen naapuriosavaltion Missourin orjuuden kannattajien kanssa. Sisällissodan aikana sissijohtaja William Quantrill keräsi noin 300 miehen joukon Missourista. Se hyökkäsi Lawrenceen yöllä 21. elokuuta 1863. Lawrencen verilöylyssä kuoli arviolta 200 miestä, ja kaupungista poltettiin 185 rakennusta. Vain muutamia rakennuksia jäi pystyyn.


title: Tahmoh Penikett

text: Tahmoh Penikett (s. 20. toukokuuta 1975, Whitehorse) on kanadalainen näyttelijä, joka on esiintynyt Karl Agathonin roolissa "Taisteluplaneetta Galacticassa" ja Paul Ballardin roolissa "Dollhousessa". Hän myös oli Dariuksen äänenä "" -pelissä (2006). Hän on nimennyt thainyrkkeilyn yhdeksi intohimoistaan.


title: Tahmoh Penikett

text: Penikettin vanhemmat ovat poliitikko Tony Penikett ja Lulla Sierra Johns. Kaksoset Sarah ja Stephanie ovat hänen siskonsa. Hän valmistui Victoria Motion Picture Schoolista ja opiskeli Lyric School of Actingissa Vancouverissa.


title: Paha poliisi – määräsatama New Orleans

text: Paha poliisi – määräsatama New Orleans ("Bad Lieutenant: Port of Call: New Orleans") on 2009 valmistunut yhdysvaltalainen rikosdraama, jonka on ohjannut Werner Herzog. Kuvaukset alkoivat heinäkuussa 2008 Louisianassa. Ensi-iltaansa elokuva ehti 20. marraskuuta 2009.


title: Paha poliisi – määräsatama New Orleans

text: Elokuva muistuttaa nimeään myöten Abel Ferraran vuoden 1992 filmiä "Paha poliisi" ("Bad Lieutenant"), joka esitteli Harvey Keitelin tulkitseman korruptoituneen, huumeita ja seksipalveluja käyttävän poliisihahmon. Ohjaaja Herzog kuitenkin kiistää, että kyseessä olisi jatko-osa tai uudelleenfilmatisointi.


title: Paha poliisi – määräsatama New Orleans

text: Terence McDonagh (Cage), murharyhmän etsivä New Orleansin poliisista, pelastaa vangin hukkumiskuolemalta hirmumyrsky Katrinan jälkimainingeissa, mutta loukkaa samalla selkänsä. Ylennyksen saatuaan kovaksikeitetty poliisimies kuitenkin palautetaan palvelukseen niin pian kuin mahdollista, vaikka sitten vahvojen kipulääkkeiden voimalla.


title: Paha poliisi – määräsatama New Orleans

text: McDonagh sekoilee crack-huumeen kanssa ja tuntuu olevan pikemminkin yhteiskunnan uhka kuin sen tukipilari. Frankie (Mendes) on hänen tyttöystävänsä, huumeriippuvainen luksusprostituoitu


title: Paha poliisi – määräsatama New Orleans

text: Tv-Nytissä neljä kriitikkoa antoi elokuvalle tähtiä keskiarvolla 2,8.


title: Linan yökirja

text: Linan yökirja ("Linas kvällsbok") on ruotsalainen draamakomedia vuodelta 2007. Elokuva perustuu toimittaja-kirjailija Emma Hambergin omaelämäkerralliseen romaaniin.


title: Brie Larson

text: Brie Larson (oik. Brianne Sidonie Desaulniers; s. 1. lokakuuta 1989 Sacramento, Kalifornia, Yhdysvallat) on yhdysvaltalainen Oscar-palkittu näyttelijä ja muusikko. Merkittäviä rooleja ovat Kate Gregsonin rooli televisiosarjassa "Taran monta elämää", Gracen rooli draamasarjassa "Short Term 12" sekä Joy ”Ma” Newsomen rooli elokuvassa "Room". "Roomin" roolista hän sai useita palkintoja: parhaan naispääosan Oscarin, Golden Globen, SAG-palkinnon ja Baftan vuonna 2015.


title: Brie Larson

text: Larson syntyi Sacramentossa Kaliforniassa, josta hän muutti Los Angelesiin vuonna 1998. Larson opiskeli American Conservatory Theaterissa San Franciscossa.


title: Brie Larson

text: Larson aloitti näyttelijän uran tekemällä sketsejä keskusteluohjelmaan "The Tonight Show with Jay Leno". Vuonna 2001 Larson sai roolin The WB -kanavan "In Your Dreams" komediasarjasta, jossa hän esitti Bob Sagetin hahmon nuorinta tytärtä, Emilyä. Sarjan nimeksi vaihdettiin "Raising Dad" ja siitä esitettiin vain 27 jaksoa vuosien 2001–2002 aikana. Vuonna 2003 Larson näytteli Beverley Mitchellin kanssa Disney Channelin elokuvassa "Right on Track" ja vuonna 2004 hän oli suuressa roolissa teinikomediassa "Sleepover". Larsonin seuraava suuri kiinnitys oli vuonna 2009 Kate Gregsonin rooliin Showtimen sarjassa "Taran monta elämää". Vuonna 2013 hän näytteli elokuvassa "Short Term 12".


title: Brie Larson

text: Larson näyttelee Carol Danversia Marvelin ensimmäisessä naisvetoisessa supersankarielokuvassa "Captain Marvel", joka saa ensi-iltansa vuonna 2019.


title: Brie Larson

text: Larson on ohjannut lyhytelokuvat "Weighting" (2011) ja "The Arm" (2012). Vuonna 2016 hän sai ohjattavakseen ensimmäisen pitkän elokuvan, komedian "Unicorn Store", jossa hän on myös pääosassa.


title: Brie Larson

text: Larson aloitti musiikkiuransa vuonna 2003, jolloin hän julkaisi omia kappaleitaan omilla verkkosivuillaan. Larsonin debyyttialbumi "Finally Out of P.E." julkaistiin vuonna 2005. Albumilta julkaistiin singlet ”She Said” ja ”Life After You”.


title: Brie Larson

text: Hänen levy-yhtiönään oli vuosina 2004–2006 ajan Casablanca Records, jolta hän siirtyi Universal Musicille.


title: Brie Larson

text: Larson ja muusikko Alexander Greenwald menivät kihloihin toukokuussa 2016.


title: Kuibyševin tekojärvi

text: Kuibyševin tekojärvi () eli "Samaran tekojärvi" on Keski-Venäjällä Volgan keskijuoksulla ja sen sivujoen Kaman alajuoksulla sijaitseva Euroopan suurin tekojärvi. Se on pinta-alaltaan (6 450 km²) Euroopan kolmanneksi suurin makeanveden allas Laatokan ja Äänisen jälkeen. Osa uudemmista lähteistä antaa pinta-alaksi 5 900 km. Saimaaseen verrattuna tekojärven pinta-ala on puolitoistakertainen. Tämä jokiuomista kasvattamalla muodostettu tekojärvi peittää 510–580 kilometrin matkan Volgan uomaa ja voi olla leveydeltään 27–30 km leveä. Epävirallisesti se tunnetaan myös "Kuibyševin merenä".


title: Kuibyševin tekojärvi

text: Maailman tekojärvistä se on pinta-alaltaan kolmanneksi laajin Voltan ja Smallwoodin tekojärvien jälkeen, mutta tilavuudeltaan se ei kuulu kärkikymmenikköön. Tekoaltaan tilavuus on 57,3 km, josta hyötytilavuudeksi (voimantuotannossa) katsotaan 33,9 km. Volgan vedenkorkeutta voidaan vaihdella tekoaltaassa 7,5 metriä.


title: Kuibyševin tekojärvi

text: Tekojärvi sijaitsee Tšuvassian, Mari Elin ja Tatarstanin tasavaltojen sekä Samaran ja Uljanovskin alueiden alueella. Tekojärven partailla sijaitsevat Kazanin, Uljanovskin ja Toljattin suurkaupungit. Muita kaupunkeja ovat Zelenodolsk, Volžsk, Bolgar, Tetjuši, Novouljanovsk, Tšistopol ja Laiševo.


title: Kuibyševin tekojärvi

text: Tekojärven yläpuolisten vesistöjen pinta-ala on 1 210 000 neliökilometriä. Tekojärven kahlitseva Žigulin vesivoimalan pato sijaitsee Volgan vastarannan kaupunkien, Žigulevskin ja Toljattin välillä Samaran alueella, 70 km Samarasta luoteeseen. Aiemmin voimalan nimi oli Volgan vesivoimalaitos. Voimalan teho on 2 315 MW ja se valmistui 1955. Tekojärvi täytettiin vuosina 1955–1957. Joitakin kyliä ja kaupunkeja jouduttiin siirtämään korkeampaan maastoon allasta rakennettaessa. Uljanovskissa on kaupunginosa, joka sijaitsee järven pintaa alempana patovallin suojaamana.


title: Spassk

text: Spassk voi viitata seuraaviin:


title: Gerhard Wendt

text: Gerhard Martin Harry Wendt (21. marraskuuta 1934 Helsinki – 11. tammikuuta 2010 Turku) oli Kone Oyj:n pitkäaikainen johtaja ja hallituksen jäsen.


title: Gerhard Wendt

text: Wendt oli koulutukseltaan ydinfyysikko. Väiteltyään tohtoriksi Helsingin yliopistosta Wendt siirtyi vuodeksi tutkijaksi Yhdysvaltoihin Wisconsinin yliopistoon ja toimi apulaisprofessorina Western Michigan -yliopistossa. Hän palasi Suomeen 1965, jolloin hän oli ensin Fiskarsin ja sitten Rosenlewin palveluksessa, kunnes siirtyi 1970 yrityssuunnittelujohtajaksi Koneeseen. Hän oli Koneen nosto- ja siirtolaiteryhmän johtaja 1972–1988, sitten Koneen toimitusjohtaja vuodet 1989–1994 ja yrityksen hallituksen jäsen 1979–2006. Samanaikaisesti hän oli jäsenenä useiden suurten yritysten hallituksissa ja hallituksen puheenjohtajana Helvar Mercassa, Instrumentariumissa ja Outokummussa.


title: Gerhard Wendt

text: Wendtin puoliso oli Kristine Wendt.


title: Aavikko (täsmennyssivu)

text: Aavikko voi viitata seuraaviin:


title: Humppabingo

text: Humppabingo on Eläkeläisten vuonna 2009 ilmestynyt kokoelmalevy. Kokoelma sisältää 48 kappaletta, joihin lukeutuu myös ”Hulluna humpasta”, jolla yhtye osallistui Suomen vuoden 2010 euroviisukarsintaan ja sijoittui kolmanneksi.


title: Humppabingo

text: Albumi nousi Suomen virallisen listan sijalle 32. Levy-Eskot valitsi sen kuukauden levyksi tammikuussa 2010.


title: CORBA

text:
CORBA () on teollisuusstandardi tietoliikenneprotokolla hajautettujen ohjelmistojen yhteenliittämiseksi.
CORBA ei ole ohjelmointimenetelmä vaan mekanismi eri ohjelmointikielillä tehtyjen ja eri laitteisto- tai käyttöjärjestelmäarkkitehtuureissa toimivien ohjelmakomponenttien väliseen kommunikointiin.


title: CORBA

text: CORBA tarjoaa palvelut komponenttien rekisteröintiin, paikantamiseen, aktivointiin, virheidenkäsittelyyn ja parametrien välitykseen. CORBA hoitaa tiedon formaatin muunnoksen arkkitehtuurien välillä.


title: CORBA

text: CORBA perustuu asiakas-palvelin -arkkitehtuuriin, jossa palvelinkomponentit tarjoavat palveluita asiakaskomponenteille. Komponentit voivat myös olla kokonaisia ohjelmia. Komponentti voi olla samaan aikaan sekä palvelin että asiakas.


title: CORBA

text: Asiakaskomponentti voi kutsua palvelua joko OMG IDL stubin avulla tai muodostomalla palvelupyynnön dynaamisesti DII:n (Dynamic Invocation interface) palveluilla.


title: CORBA

text: CORBA:n ydin on Object Request Broker, joka tarjoaa asiakaskomponentille läpinäkyvän menetelmän muualla sijaitsevien palveluiden kutsumiseen. ORB helpottaa hajautettujen sovellusten ohjelmointia kätkemällä tietoliikenteeseen liittyvät rutiinitoimet, niin että palvelun kutsu näyttää asiakkaalle paikalliselta funktio- tai metodikutsulta. Kutsun aikana ORB ensin etsii palvelun toteutuksen, muuntaa ja siirtää parametrit, aktivoi tarvittaessa toteutuksen ja siirtää kontrollin palveluobjektille. Palvelun suorituksen jälkeen ORB palauttaa mahdolliset tulokset asiakkaalle.


title: CORBA

text: CORBA-standardia koordinoi Object Management Group (OMG).


title: Sud-Est (Haiti)

text: Sud-Est () on departementti Haitissa. Vuonna 2003 departementissa oli 484 675 asukasta ja sen pinta-ala on 2 023 neliökilometriä. Departementin väestötiheys on siten 239,6 asukasta neliökilometrillä. Departementti sijaitsee maan kaakkoisosassa ja sen pääkaupunki on Jacmel.


title: Sud-Est (Haiti)

text: Sud-Estin departementti rajautuu lännessä Sudin, luoteessa Nippesin ja pohjoisessa Ouestin departementteihin, idässä Dominikaaniseen tasavaltaan ja etelässä Karibianmereen. Departementti jakautuu kolmeen arrondissementtiin (väkiluvut vuonna 2003):


title: Sud (Haiti)

text: Sud () on departementti Haitissa. Vuonna 2003 departementissa oli 621 651 asukasta ja sen pinta-ala on 2 794 neliökilometriä. Departementin väestötiheys on siten 222,5 asukasta neliökilometrillä. Departementin pääkaupunki on Les Cayes.


title: Sud (Haiti)

text: Sudin departementti käsittää Haitin eteläisen niemimaan lounaisosan. Se rajautuu pohjoisessa Grand'Ansen ja Nippesin departementteihin, idässä Sud-Estin departementtiin ja etelässä Karibianmereen. Île à Vachen saari kuuluu departementtiin. Sud jakautuu viiteen arrondissementtiin (väkiluvut vuonna 2003):


title: Chrome OS

text: Chrome OS on Googlen kehittämä avoimen lähdekoodin käyttöjärjestelmä, joka perustuu Linuxiin. Se on suunniteltu erityisesti minikannettaville WWW-käyttöön. Chrome OS –käyttöjärjestelmässä kaikki tiedot tallennetaan verkkoon. Käyttöjärjestelmä ei käytä tavanomaisia ohjelmia, vaan pelkästään web-sovelluksia, joita voidaan asentaa Chrome Web Storesta. Käyttöliittymänä toimii Google Chrome -selain.


title: Chrome OS

text: Google ilmoitti aloittaneensa uuden ja kevyen käyttöjärjestelmän kehitystyön kesäkuussa 2009. Marraskuussa 2009 Google julkaisi "Chrome OS"–käyttöjärjestelmään perustuvan "Chromium OS:n" lähdekoodin.


title: Chrome OS

text: Ensimmäiset Chrome -käyttöjärjestelmällä varustetut koneet tulivat myyntiin Yhdysvalloissa kesällä 2011.


title: Ouest (Haiti)

text: Ouest () on departementti Haitissa. Vuonna 2003 departementissa oli 3 096 967 asukasta ja sen pinta-ala on 4 827 neliökilometriä. Departementin väestötiheys on siten 641,6 asukasta neliökilometrillä. Departementin pääkaupunki on myös valtion pääkaupunki Port-au-Prince. Departementti on maan toiseksi laajin Artiboniten jälkeen. Vuoden 2010 maanjäristys koetteli erityisesti Ouestin departementin aluetta.


title: Ouest (Haiti)

text: Ouest rajautuu pohjoisessa Artiboniten ja Centren departementteihin, idässä Dominikaaniseen tasavaltaan, etelässä Sud-Estin ja Nippesin departementteihin sekä lännessä Gonâvenlahteen. Departementtiin kuuluu lisäksi Gonâvensaari. Ouestin departementti jakautuu viiteen arrondissementtiin (väkiluvut vuonna 2003):


title: Valkoinen-Niili

text: Valkoinen-Niili (, translitteroituna: an-Nīl al-Ābyad, ) on Afrikassa Ugandan, Etelä-Sudanin ja Sudanin alueella virtaava joki, joka yhtyy Sinisen-Niilin kanssa Niiliksi. Tarkkaan ottaen Valkoisella-Niilillä tarkoitetaan vain joen osaa Bahr el Ghazalin yhtymäkohdasta pohjoiseen. Laajemmassa mielessä Valkoisen-Niilin katsotaan alkavan Victorianjärvestä, ja näin laskettuna se on 3 700 kilometriä pitkä. Toisinaan siihen kuuluvaksi luetaan myös Victoriajärveen laskeva Kagera.


title: Valkoinen-Niili

text: Kun eurooppalaiset tutkimusretkeilijät 1800-luvulla etsivät Niilin lähteitä, päähuomio kohdistui Valkoiseen-Niiliin, koska juuri se alkoi seuduilta, joita pidettiin ”pimeimpänä Afrikkana”. Valkoisen-Niilin ja sen latvajokien lähteiden löytyminen tulikin symbolisoimaan eurooppalaisten tunkeutumista tuntemattomaan viidakkoon.


title: Valkoinen-Niili

text: Kaikkein etäisin lähde, josta Victorianjärveen tulee vettä, on Luvironza-joki Burundissa. Se laskee Rurubu-jokeen lähellä Burundin Kayanzaa. Rurubu puolestaan laskee Kagera-jokeen, jonka huomattavin muodostuma on Rusumon putous. Kageran alajuoksu on rajana Ruandan ja Tansanian välillä.


title: Valkoinen-Niili

text: Victorianjärvestä alkava osa jokea tunnetaan nimellä "Victorian Niili". Siinä on useita vesiputouksia. Vuonna 2009 Ugandan hallitus julkaisi suunnitelmat 750 megawatin vesivoimalan rakentamiseksi, jonka on määrä valmistua vuonna 2016. Maailmanpankki on myöntänyt lainan 200 megawatin voimalan rakentamiseen, mutta koska Uganda aikoo rakentaa suuremman, se joutuu rahoittamaan sen itse.


title: Valkoinen-Niili

text: Vähän ennen Albertinjärveä Victorian Niili kulkee seitsemän metrin levyisen laakson poikki, jossa on Murchisonin putous. Sitä kautta joki virtaa Itä-Afrikan hautavajoaman läntiseen haaraan, jossa se laskee Albertinjärveen sen itärannalta. Albertinjärvi sijaitsee Ugandan ja Kongon demokraattisen tasavallan rajalla, ja sen länsirannalla, Kongon puolella, sijaitsevat Siniset vuoret.


title: Valkoinen-Niili

text: Albertinjärvestä eteenpäin joen nimenä on "Albertin Niili". Se erottaa Länsi-Niilin alueen muusta Ugandasta. Sen yli johtaa vain yksi silta, joka sijaitsee lähellä Albertinjärveä. Virran poikki kulkee moottorilautta Adjumanin ja Moyon kaupunkien välillä, mutta muutoin sitä pitkin kuljetaan vain pienillä veneillä ja kanooteilla.


title: Valkoinen-Niili

text: Joki ylittää Ugandan ja Etelä-Sudanin rajan Nimulessa ja on siitä eteenpäin nimeltään "Bahr al Jabal" (”Vuoristojoki”). Bahr el Jabal oli aikoinaan myös alueella sijainneen valtion nimenä. Bahr el Jabalissa on useita koskia, ennen kuin se saapuu Suddin laajalle suoalueelle. Se laskee No-järveen, jossa se yhtyy Bahr el Ghazalin kanssa varsinaiseksi Valkoiseksi-Niiliksi. Bahr-el-Jabalista haarautuu Bahr el Zeraf -niminen pudas, joka sekin kulkee Suddin alueen läpi ja päättyy lopulta Valkoiseen-Niiliin.


title: Valkoinen-Niili

text: Barh el Jabalin varrella ovat Etelä-Sudanin pääkaupunki Juba, joka on Niilin jokialueen eteläisin purjehduskelpoinen kohta, sekä Kodok, jossa vuonna 1898 tapahtunut Fashodan selkkaus merkitsi siirtomaavaltojen suorittaman Afrikan jaon päätekohtaa. Valkoinen-Niili ja Etiopiasta alkava Sininen-Niili yhtyvät toisiinsa Sudanin pääkaupungissa Khartumissa, ja niiden yhtymäkohdasta alkaa varsinainen Niili.


title: Julkinen sosiologia

text: Julkinen sosiologia on sosiologian ala, jossa teoreettinen ymmärrys yhdistetään käytännön toimintaan.


title: Julkinen sosiologia

text: Julkisen sosiologian käsite nousi keskusteluun Yhdysvaltojen sosiologisen yhdistyksen kokouksessa vuonna 1988. Yhdistyksen silloinen puheenjohtaja Herbert Gans pohti esitelmässään sosiologien julkista tehtävää. Hän esitti, että sosiologien olisi tutkittava tavallisten ihmisten kannalta tärkeitä kysymyksiä (esimerkiksi elämäntavoista, perheestä, taloudesta ja terveydestä) ja ajankohtaiskysymyksiä (tätä tutkimusta hän nimitti "palokuntatutkimukseksi") unohtamatta sosiaalista kritiikkiä. Näitä kysymyksiä tutkivia olisi hänen mukaansa luontevaa kutsua julkisiksi sosiologeiksi. Esimerkeiksi julkisista sosiologeista Gans nimesi David Riesmanin ("The Lonely Crowd", 1950) ja Robert Bellahin ("Habits of the Heart", 1985).


title: Julkinen sosiologia

text: Julkisen sosiologian kehittämiseksi sosiologien olisi Gansin mukaan keskityttävä entistä enemmän suurta yleisöä kiinnostaviin kysymyksiin, kuten elämäntapoja, perhettä, taloutta tai terveyttä koskevaan tutkimukseen sekä ajankohtaisaiheisiin. Heidän olisi opetettava opiskelijoilleen yhteiskunnallisten ilmiöiden sosiologista analyysia eikä vain sosiologisia käsitteitä. Sosiologeiksi olisi palkattava henkilöitä, jotka osaavat kirjoittaa monille yleisöille ja heidän olisi uskallettava harjoittaa omaan osaamiseensa perustuvaa yhteiskuntakritiikkiä. Lisäksi sosiologien olisi rohjettava olla kanssakäymisissä toimittajien kanssa ja saatava äänensä kuuluviin mediassa.


title: Julkinen sosiologia

text: Viisitoista vuotta Herbert Gansin puheenvuoroa myöhemmin Michael Burawoy täsmensi samaisen yhdistyksen puheenjohtajana julkisen sosiologian käsitteen merkityksiä esitelmässään Julkisen sosiologian puolustus (For Public Sociology). Hänen mukaansa on olemassa perinteisiä julkisia sosiologeja, jotka vaikuttavat yhteiskuntaan teksteillään ja teorioillaan, ja orgaanisia julkisia sosiologeja, jotka osallistuvat sosiaalisten liikkeiden, järjestöjen ja yhteisöjen toimintaan sosiologista tietämystään hyödyntäen. Perinteisiksi julkisiksi sosiologeiksi Burawoy arvioi Gansin nimeämien lisäksi C. Wright Millsin, W. E. B. Du Bois'n ("The Souls of Black Folk", 1903) ja Gunnar Myrdalin ("An American Dilemma", 1944), aikalaisistaan hän mainitsee Barbara Ehrenreichin ("Nälkäpalkalla", 2003). Myös Herbert Gans ("Urban Villagers", 1962) lasketaan perinteisten julkisten sosiologien joukkoon .


title: Julkinen sosiologia

text: Burawoyn mukaan maailma tarvitsee julkista sosiologiaa. Sosiologinen tieto tulee suunnata sosiaaliseen todellisuuteen. Karl Marxin 11. Feuerbach-teesin hengessä Burawoy toteaa: "Jos aiemmin tutkin maailmaa muuttaakseni sosiologiaa, nyt tutkin sosiologiaa muuttaakseni maailmaa". Julkisen sosiologian tehtävänä on palauttaa sosiologia sinne mistä se tulikin, takaisin ihmisille, hän sanoo. "Tehtävä on hienovarainen, vaikea ja vaarallinen" (delicate, difficult and dangerous). Ja se vaatii keskustelua yli kaikkien rajojen niin sosiologian sisällä (professionaalisen, päätöksentekoa palvelevan, kriittisen ja julkisen sosiologian kesken) kuin sitä ympäröivässä globaalissa kansalaisyhteiskunnassa .


title: Julkinen sosiologia

text: Julkisen sosiologian asemasta osana yliopistososiologiaa on käyty Yhdysvalloissa laajempaa keskustelua 2000-luvulla. Keskustelun alkuunpanija on ollut Michael Burawoy, joka on kehittänyt julkista sosiologiaa Standfordin yliopiston sosiologian laitoksella Berkeleyssa.


title: Julkinen sosiologia

text: "Pohjoismaat"


title: Julkinen sosiologia

text: Tampereen yliopiston kasvatustieteiden laitoksella (nyk. kasvatustieteiden yksikkö) järjestettiin vuonna 2009 ensimmäinen julkisen sosiologian kurssi. Lukuvuodesta 2013–2014 julkisen sosiologian opetusta annetaan yliopiston yhteiskunta- ja kulttuuritieteiden yksikössä.


title: Julkinen sosiologia

text: Sosiologipäivillä 2010 Jyväskylässä pidettiin ensimmäinen julkisen sosiologian teemaryhmä yhdessä demokratian tilat -ryhmän kanssa. Muista Pohjoismaista Tanskassa, Aalborgin yliopistossa, harjoitetaan julkista sosiologiaa.


title: Julkinen sosiologia

text: Julkinen sosiologi harjoittaa työtään erityyppisissä julkisuuksissa. Ensimmäisen julkisuuden muodostavat sosiologiaa eri kouluasteilla opiskelevat opiskelijat, joista kasvaa sosiologisesti sivistyneen "julkison" eli aktiivisesti keskustelevien, julkisuuteen päin suuntautuvien ja tiettyjen yhteisten ongelmien tai kysymysten ympärille kehkeytyvien toimijaryhmien edustajia. Toisena toimintakenttä on yleisjulkisuus, jossa julkinen sosiologi esittää tutkimukseen ja pohdintaan perustuvia käsityksiään erilaisista sosiaalisista ongelmista ja kysymyksistä julkisista palveluista väestön ikääntymiseen ja rasismiin. Kolmas tapa toimia julkisena sosiologina on koota olemassa olevaa tietoa yhteen ja laatia yleiskielisiä esityksiä sosiologisista aiheista eli toisin sanoen popularisoida niitä huolellisesti. Julkinen sosiologi voi myös kirjoittaa tutkimuksensa suurelle yleisölle joko suoraan tai tieteellisen tutkimusraportin keskeiset tulokset uudelleen julkaisten. Näiden lisäksi hän voi osallistua yhteiskunnalliseen toimintaan (yhteiskunnallisiin liikkeisiin, vapaaehtoistyöhön, järjestöihin, aktivismiin, yhdistyksiin) sosiologista tietoaan ja taitoaan hyödyntäen.


title: Savupääsky

text: Savupääsky ("Progne tapera" syn. "Phaeoprogne tapera") on laajalla alueella Keski- ja Etelä-Amerikassa tavattava pääskyihin kuuluva varpuslintu.


title: Savupääsky

text: Savupääsky on suurehko pääsky, kooltaan noin 17,5 cm. Selästään ja päästän laji on väritykseltään harmahtavan ruskea. Kapeat siivet ja hivenen haarapäinen pyrstö ovat muuta yläruumista harmaammat. Kurkku on valkoinen ja rinnan poikki kulkee harmaanruskea juova. "P.t. fusca" -alalajilla juova jatkuu vatsaan päin tummien pilkkujen muodostamana juovana. Vatsa on väriltään valkoinen.


title: Savupääsky

text: Keski-Amerikassa lajia tavataan Costa Ricassa ja Panamassa. Etelä-Amerikassa lajia tavataan alueelta, joka ulottuu Venezuelasta Argentiinaan. Lajia tavataan pääosin Andien itäpuolelta. Lajin elinympäristöä ovat avoimet paikat, kuten savannit, joilla kasvaa yksittäisiä puita. Savupääskyt elävät usein vesialueiden lähettyvillä.


title: Savupääsky

text: Eteläisemmän "P.t. fusca" -alalajin linnut muuttavat talvehtimaan pohjoisemmaksi Etelä-Amerikan pohjoisosiin ja Karibialle asti. Laji on tavattu muuttoaikoina kaksi kertaa Yhdysvalloista.


title: Savupääsky

text: Laji pesii pääasiassa vanhoissa orneerojen pesissä. "P.t. tapera" -alalajin linnut voivat pesiä myös muissa koloissa tai rakentaa pesänsä termiittikekoihin, mutta ne suosivat vanhoja orneerojen pesiä.Laji ei pesi kolonioissa toisin kuin monet muut pääskylajit.


title: Alfred Hitchcock esittää

text: Alfred Hitchcock esittää () on antologiamuotoinen televisiosarja, jonka isäntänä toimi Alfred Hitchcock. Sarja sisältää draamaa ja jännitystä. Ohjelman ensiesitys oli 2. lokakuuta 1955, jolloin Hitchcock oli ohjannut elokuvia jo yli 30 vuotta. Sarja päättyi 1962, jolloin sitä oli esitetty 268 osaa. Hitchcock ohjasi sarjaan vain 17 jaksoa.


title: Alfred Hitchcock esittää

text: Sarjan tunnusmusiikkina oli Charles Gounod'n "Marionetin hautajaismarssi". Klassikoksi muodostuneessa alkutunnuksessa siluettina näkyvä Hitchcock astelee itseään esittävän karikatyyrin eteen.


title: Alfred Hitchcock esittää

text: Suomessa sarjasta on julkaistu kaksi ensimmäistä tuotantokautta DVD:llä.


title: Lahti Aqua

text: Lahti Aqua Oy on Lahden kaupungin omistama vesihuoltoyhtiö, joka tuottaa vesihuoltopalvelut 145 000 asukkaalle ja elinkeinoelämälle Lahdessa ja Hollolassa.


title: Lahti Aqua

text: Lahti Aqua Oy toimii emoyhtiönä konsernissa, johon kuuluvat tytäryhtiöt Aqua Palvelu Oy, Aqua Verkko Oy ja Labio Oy (entinen Kujalan Komposti Oy).


title: Lahti Aqua

text: Emoyhtiö Lahti Aqua Oy vastaa vesihuoltotoiminnasta, sen kehittämisestä ja hoitaa konsernin hallinnon ja asiakaspalvelun sekä tuottaa suunnittelun ja investointien rakennuttamisen.


title: Lahti Aqua

text: Aqua Palvelu Oy tuottaa vesihuollon operatiiviset käyttö- ja kunnossapitopalvelut ja vastaa veden jakelusta ja viemäröintipalveluiden toiminnasta asiakkailleen toiminta-alueella.


title: Lahti Aqua

text: Aqua Verkko Oy omistaa Lahden vesihuoltotoiminnan omaisuuden, tuotantolaitokset ja verkostot, ja vastaa niihin liittyvistä investoinneista.


title: Lahti Aqua

text: Labio Oy:n biokaasulaitoksen toiminta käynnistyi 2015 ja se on maan suurin kuivamädätystekniikalla toimiva yksikkö, vuositeholtaan 50 Gwh/v. Laadukkaat lopputuotteet toimitetaan kokonaisuudessaan hyötykäyttöön kasvualustoiksi, maanviljelykseen tai tekniseen erityiskäyttöön.


title: Lahti Aqua

text: Järjestetty vesihuolto alkoi Lahdessa vuonna 1910, kun ensimmäinen vedenottamo, Launeen vedenottamo, ja vesijohtoverkosto otettiin käyttöön. Lahti Aquassa vietettiin 100-vuotisjuhlavuotta 2010.


title: Lahti Aqua

text: Lahden seudulla sijaitsevien pohjavesialueiden määrä on valtakunnallisesti merkittävä. Lahti saa vetensä pääasiassa itä-länsisuuntaisen Salpausselän ja pohjois-eteläsuuntaisen pitkittäisharjun muodostamasta pohjavesialueesta, niin kutsutusta Vesijärvi-Laune -ruhjeesta. Vesijohtovesi Lahden alueella on hyvälaatuista pohjavettä.


title: Lahti Aqua

text: Käytössä olevia vedenottamoita on Lahdessa 12 ja Hollolassa kuusi. Näiden lisäksi vettä johdetaan Hollolan-Lahden vesilaitoskuntayhtymän kolmelta vedenottamolta. Vuonna 2016 tuotetun talousveden määrä oli noin 9,4 milj. m.


title: Lahti Aqua

text: Lahti Aquan toiminta-alueella on yhteensä neljä jätevedenpuhdistamoa. Vuonna 2016 Kariniemen ja Ali-Juhakkalan puhdistamoilla käsiteltiin yhteensä 10,8 milj. m jätevettä, josta 48 prosenttia Kariniemessä ja 43 prosenttia Ali-Juhakkalassa. Nastolan puhdistamolla käsiteltävä jätevesimäärä oli 1,1 milj. m, mikä oli yhdeksän prosenttia kokonaisjätevesimäärästä. Lisäksi Hollolan Hämeenkoskella on puhdistamo, jossa käsiteltiin jätevettä 56 t m.  Jätevedestä poistetaan mekaanisesti hiekka ja kiinteät jätteet, biologisesti orgaaninen aines ja typpi sekä kemiallisesti fosfori. Puhdistetut jätevedet johdetaan molemmilta puhdistamoilta Porvoonjokeen. Puhdistamoissa poistetaan orgaanista ainetta, fosforia ammoniumtyppeä, kiinteitä aineita yli 95 prosenttisesti.


title: Lahti Aqua

text: Lahti Aqua seuraa Porvoonjoen sekä Teuronjoen veden laatua viranomaisten hyväksymän tarkkailuohjelman mukaisesti. Lahti Aquan puhdistamien jätevesien kuormitus Porvoonjokeen on pienentynyt puhdistamoiden korkean reduktioasteen ansiosta. Lahti Aquan puhdistamien jätevesien aiheuttama bakteerikuormitus Porvoonjoessa on laskenut sen jälkeen, kun veden hygienisointi aloitettiin. Hygienisointi tapahtuu UV-valolla ja sen teho ulosteperäisten bakteerien poistamisessa on lähes 100 prosenttia.


title: Lahti Aqua

text: Jätevedenkäsittelyssä syntyvää lietettä mädätetään anaerobisissa olosuhteissa, jolloin suurin osa lietteen orgaanisesta aineksesta hajoaa pääasiassa biokaasuksi eli metaaniksi ja hiilidioksidiksi. Kariniemen ja Ali-Juhakkalan jätevedenpuhdistamoissa lietteenkäsittelyssä syntyvä biokaasu hyödynnetään lämmitysenergiana. Biokaasua muodostui vuonna 2016 yhteensä 2,6 milj. m, josta tuotettiin lämmitysenergiaa 15 409 MWh. Tuotetusta energiasta 51 prosenttia käytettiin puhdistamoiden lämmitykseen ja loput johdettiin Lahti Energian kaukolämpöverkkoon.


title: Lahti Aqua

text: Lahti Aqualla on yhteensä yli 2 500 kilometriä kunnossapidettävää verkostoa. Vesijohtoverkoston toimivuutta ja vuotavuutta kuvaava indikaattori on mittaamaton kulutusprosentti. Lahdessa vesijohtoverkoston mittaamaton kulutus on pysynyt erinomaisella tasolla ollen vuonna 2016 6,8 prosenttia maan keskitason ollessa noin 20 prosenttia.


title: Paritellen

text: Paritellen "(Coupling)" on brittiläinen televisiosarja, joka kertoo kuudesta lontoolaiskaveruksesta ja heidän ihmissuhdekuvioistaan. Ohjelmaa esitettiin alun perin BBC -kanavalla vuodesta 2000 vuoteen 2004. Suomessa sarjaa on esittänyt Nelonen,TV5 ja Kutonen.


title: Paritellen

text:
Sarjan päähenkilöt ovat Steve Taylor (Jack Davenport), Susan Walker (Sarah Alexander), Patrick Maitland (Ben Miles), Jane Christie (Gina Bellman), Sally Harper (Kate Isitt) ja Jeff Murdoch (Richard Coyle).
Myöhemmin Richard Coylen hahmo Jeff kirjoitetaan ulos sarjasta ja tilalle tulee uusi hahmo Oliver Morris, jota esittää Richard Mylan.


title: Kohti yhdeksän nousua

text: Kohti yhdeksän nousua on suomalaisen black metal -yhtyeen Hornan ensimmäinen studioalbumi. Se on julkaistu vuonna 1998 levymerkillä Solistitium Records.


title: Kohti yhdeksän nousua

text: Alun perin albumi julkaistiin 1500 kappaleen painoksena. Vuonna 2000 julkaistiin 666 kappaleen painos, josta 100 ensimmäistä oli painettu mustalle ja harmaalle splatter-vinyylille. painoksessa oli viisi ylimääräistä kappaletta. Se julkaistiin uudelleen vinyylille vuonna 2006.A-puoli


title: Kohti yhdeksän nousua

text: B-puoli


title: Australian avoin tennisturnaus 2010

text: Vuoden 2010 Australian avoin tennisturnaus pelattiin 18. tammikuuta – 31. tammikuuta 2010 Melbournessa. Kaksinpelien puolustavat mestarit olivat miehissä Espanjan Rafael Nadal ja naisissa Yhdysvaltojen Serena Williams. Nelinpelien puolustavat mestarit olivat miehissä Yhdysvaltojen Bob Bryan ja Mike Bryan ja naisissa Yhdysvaltojen Serena Williams ja Venus Williams. Sekanelinpelien puolustava mestaripari oli Intian Sania Mirza ja Mahesh Bhupathi.


title: Nina Tikkinen

text: Nina Tikkinen (s. 6. helmikuuta 1987 Salo) on suomalainen jääkiekkoilija, pelipaikaltaan hyökkääjä.


title: Nina Tikkinen

text: Tikkinen valittiin SM-sarjan kauden tulokkaaksi 2003–2004, jolloin hän edusti Turun Palloseuraa. Hän siirtyi Oulun Kärppiin 2005 ja kaksi vuotta myöhemmin Minnesotan valtionyliopistoon, jossa hän jääkiekkoilun ohella suoritti taloustieteen tutkinnon. Hän palasi Kärppiin kausiksi 2011–2015. Hän voitti Suomen-mestaruuden kaudella 2011–2012, jolloin hänet valittiin myös runkosarjan parhaaksi pelaajaksi.


title: Nina Tikkinen

text: Tikkinen kuului Suomen joukkueeseen, joka sijoittui neljänneksi Kanadan MM-kilpailuissa 2007. Hän oli mukana Suomen pronssijoukkueessa Kiinan MM-kisoissa 2008 ja Hämeenlinnassa 2009. Olympialaisissa hän oli mukana ensimmäisen kerran Vancouverissa 2010, missä Suomi voitti pronssia. Hän oli 13.1.2010 mennessä pelannut 71 A-maaottelua, joissa hän oli tehnyt kymmenen maalia ja antanut 12 maalisyöttöä. Hän kuului neljänneksi sijoittuneisiin Suomen joukkueisiin MM-kilpailuissa 2012 ja 2013 sekä viidenneksi sijoittuneeseen olympiajoukkueeseen 2014.